
LIBER PRIMUS. 



ARGUMENTUM LIBRI PRIMI. 



Libri primus et secundus sunt de iis, in quibus rerum natura consistit i.e. 
atomis et inani; libri tertius et quartns de animo; libri quintus et sextus 
de mundo. 

Libro primo Lucretius docet nihil esse praeter infinitum numerum primor- 
diorum solidorum ac aeternorum et inane infinitum; libro secundo, quomodo 
ex atomis in spatio res fiant. 

Carminis prooemium (1 — 61). 

Vs. 1 — 43. Lucretius invocat Venerem, Romanorum genetricem, rerum 
naturae gubernatricem, sine qua neque quidquam oriatur nec pulchrum fiat, 
Memmi fautricem, Martis amicam, ut carmen, quod latinis versibus de rerum 
natura Memmi causa scripturus sit, adiuvet pulchrumque faciat atque placi- 
dam petat a Marte pacem. 

Vs. 50 — 61. Post lacunam carmen dedicat Lucretius Memmio, quem hor- 
tatur ut intento animo legat; se enim disserere incipere de dis [statim] et 
deinde de atomis [libro I et II]. 

Prooemium libri primi (62 — 145). 

Vs. 62 — 79. Non deorum arbitrio, sed certis legibus naturae omnia fieri 
Epicurus ostendit, qui religioni primus obstitit. 1) 

1) Primum notandum est religionem apud Lucretinm idem esse atque 
superstitionem. Epicurei enim non docuerunt deos non esse, sed tales non esse, 
quales populus putaret. Cfr. quod Epicurus scribit ad Menoeceum 123 : 

&eol ixhv yaq elalv evaQyrjg yaq avvcSv iavcv r) yvayGig. olbvg <F 
avvovg ol noXXol vofxi^ovacv, ovx elaCv ov yao (pvXdvTovacv avvovg 

Otovg vjuvGIV. [i.e. non enim memoria tenent deos quales percipiunt] 
aGefirjg de ov% o vovg tw>v tvoXXwv d-eovg avacQwv, aXX 6 vag Tciv 
noXhZv do^ag DeoZg tvqog&tvtwv, Plebem autein Lucretii temporibus 
deos minime optiinos animis finxisse atque de eruditis illius saeculi hominibus 
dici posse: ubi dei desint, imagines instare, non est quod moneamus. Deinde, 
quod Epicurus et Lucretius docuerunt certas esse naturae leges, recte et 
laudabantur et laudabuntur; quod autem inde efficiunt ergo deos mundum 
nec procreasse nec regere, nemo est quin id, quod illi concludant, non 
effici ex propositis nec esse consequens consentiat. Ex eo enim, quod sol 

Vs. 80 — 101. Noli vereri ne te impium faciam, si religionem oppugno ; 
illa falsa de dis opinio peperit impia facta, ut apparet ex sacrificio Iphigeniae. 

Vs. 102 — 135. Neque minus falsa est opinio poetarum de aeternis in 
morte poenis, quae hominibus metum affert. Ignorantia illas falsas et terrificas 
opiniones peperit. Quapropter bene nobis ratio habenda est cum superis de 
rebus [libro V et VI explicatis], tum de animi natura [libro III et IV illustrata]. 

Vs. 136 — 145. Quamquam me non fallit difficillimum esse haec versibus 
illustrare, tamen studiose operam dabo, ut lumen tibi, Memmi, praeferam. 1) 

Liber primus dividitur in partes tres, quarum prima (146 — 482) nihil per 
se esse praeter corpora et inane demonstratur ; altera (483 — 920) primordia 
esse solida atque aeterna; tertia (920 — 1117) atomorum numerum et inane 
esse infinita. 

Pars I (146- 482). 
Nihil est per se praeter corpora et inane. 

Hac prima parte poeta primum (146 — 328) docet nullam rem e nihilo gigni 
(146 — 214) nec res ad nihilum perire (215 — 64), naturam igitur caecis corpo- 
ribus res gerere (265 — 328); deinde (329 — 417) praeter corpora esse inane ; 
denique (418 — 82) praeter corpora et inane nihil esse per se. 

146 — 214. Nulla res e nihilo gignitur divinitus unquam. 

1. Nam 159 — 73 res quaeque creatur ex certa matre, sc. ubi cuiusque rei 
materies inest ; 

2. praeterea 174 — 83 flores fructusque non fiunt nisi certis anni temporibus, 
ubi sc. certa semina suo tempore confluxerunt ; 

3. porro 184 — 91 ut res crescant, temporis spatio opus est crescentesque 
genus servant; sua igitur materia aluntur; 



luna astra caeium aquae certis legibus optemperant, minime efficitur eas leges 
a deo iis non esse constitutas. (Cfr. Ps. 148 v. 3 — 6). Ut enim is erraret, 
qui sonum lyrae fieri ita explicaret, ut certo naturae foedere certura numerum 
vibrationum certum sonum creare diceret ; atque inde efficeret ergo ipsam 
lyram sonus gignere nec esse qui lyra caneret, ita errant Epicurei quique 
eos secuti contendunt omnia certis legibus fieri neque ergo deum esse posse, 
qui sua vi suoque numine eas leges ita crearit atque regat, ut tandem 
eventurum sit ut summa harmonia omnia in solius dei gloriam concinant. 

1) Videmus artem auctoris, qua hoc prooemio eum qui legit attentum facit, 
cum polliceatur se et timore deorum eum mortisque liberare et veram naturae 
rationem docere ; docilem, cum res quas illustraturus est breviter exponat ; 
benevolum, cum et inopiam suam reique difficultatem proferat et magnum 
sunm erga eum, cui scripsit, amorem testetur. 

Praeterea videmus Lucretium Epicureamde atomis doctrinam ideo illustrare, 
ut metum deorum mortisque tollat. Monendum tamen est, etiamsi omnis 
rerum natura consisteret ex atomis, inde tamen non effici mundum non 
divinitus procreatum esse. Immo Brittannorum clarissimorum physicorum 
facile fuit princeps Clerk-Maxwell, qni docuit atomos, quod immutabiles sint, 
nnlla naturae vi formatas esse posse ; et quod atomi eiusdem generis inter 
se sint consimillimae, potius manu factas (//manufactured articles") quam 
aeternas videri. 

4. huc accedit 192 — 8 ut nec arbores nec animalia sine certis imltribus 
ciboque vivere possint; 

5. deniqne 199 — 207 nihil ultra certum modum egreditur ; materies igitur 
certa rebus gignundis reddita est, e qua constat quid possit oriri ; 

6. postremo 208 — 14 agri cultura meliores reddunt fructus ; sunt videlicet 
in terra primordia, quae nos agris colendis cimus ad ortum. 1) 

215 — 64. IIuc accedit uti quidque in sua corpora rursum dhsoluat natura 
neque ad nilum interemat res. Si enim materies mortalis esset : 

1. 217 — 24 res quaeque repente periret; nulla enim vi opus esset, quae 
nexus paulatim exsolveret ; 

2. praeterea 225 — 37 si materies vetustate penitus periret, infinita aetas 
ante acta consumpsisset omnem materiem; 

3. denique 238 — 49 res oiunis eadem vis conficeret ; at nunc nexus dis- 
similes sunt atque alium alia vis exsolvit. 

4. postremo 250 — 64 ex iis rebus, quae perire videntur, alias natura reficit. 
265 — 328. Luc. ne incredibilia docere videatur, cum dicit res non de 

nihilo creari nec ad nihilum reduci, sed ?d corpora caeca i.e. tam parva ut 
non cernantur, probat sensum (argum. 1 et 2) et rationem (3. 4. 5) nos docere 
re vera existere corpora caeca : 

1. principio 271 — 97 ventum ; 

2. tum porro 298 — 304 odores aestum frigus voces; 

3. denique 305 — 10 aquae particulas in umidis vestibus ; 

4. quin etiam 311 — 21 corpora in iis rebus, quae tactu deteruntur; 

5. postremo 322—8 corpora, quibus accedentibus ac decedentibus res 
crescunt ac senescunt. 

329 — 417. Praeter corpora est inane. Naiu : 

1. 335 — 45 quod si non esset praeter res iuane, moveri non possent, quia 
corpus corpori obstat. 

2. praeterea 346 — 57 tamen res alia per aliam permeat, veluti voces per 
muros, id quod fieri non posset, nisi essent in rebus inania, qua corpora transirent. 

3. denique 358 — 69 multae res, cadein figura quae sunt, pondere differunt ; 
admixtum igitur rebus est inane. 2) 

4. 370 — 83 errant, qui dicuut, quamvis sint omnia plena, tamen res 
inter se locum mutare ; res enim, nisi inane esset, initium movendi capere 
non possent. 

5. postremo 384 — 97 errant ei qui, ut difticultatem tollant, docent aera 
condensari ; si enim iam posset (quod negat Luc), sine inani certe non posset. 

1) Quod Epicureis certissimumest argumentum (videlicet 210), poeta ponere 
in extrema fere argumentatione solet. 

Praeterea animadvertendum est poetam partem tantnm probare eius rei, 
quam pollicitus est v. 150. Nihil enim aliud demonstrat nisi in nostro 
mundo nullam herbam nec animal ex nihilo, sed quidque nasci ac crescere 
ex certis seminibus. Non probat nullam rem divinitus unquam e nihilo gigni, 
quod fortasse sensit probari minime posse. Quod enim deorum opera atque 
vi divini numinis creetur, id ex nihilo fieri dicere, desipere esset. 

2) Luc. non distinguit intcr locum, qui a certa quidem re vacuus relictus 
est sed aere occupatur, et locum, qui prorsus vacat vacuus, quorum utrumque 
dicit inaue. 



418 — 82. Praeter corpora et inane tertia natura non est. 

1. 422 — 5 corpus enim esse sensus declarat, cui prima fides habenda. 

2. tum porro 426 — 9 inane nisi esset, corporibus locus ac spatium non esset. 

3. 430 — 9 praeter ea non est tertia natura. Nam quodcumque erit, 
debebit ipsum aliquid esse i.e. per se esse ; quod si tangere et tangi potest, 
corpus est ; si non potest, inaue. 

4. praeterea 440 — 8 quodcumque per se erit, aut facere quid debebitaut 
pati aut locum praebere ; facere autem et pati nihil potest nisi corpus ; locum 
praebere nihil nisi inane. 

5. 449 — 82 quae autem dicuntur esse praeter inane et corpora, aut 
sunt coniuncta (i.e. qualitates, quae rebus ita coniunctae sunt, utseiunginon 
possint, velut pondus) aut eventa (i.e. ea, quae rebus eveniunt atque contin- 
gunt, velut paupertas). Nec tempus per se est ; non enim percipitur semotum 
ab rerum motu et quiete. 1) 

Errant, qui negant bellum Troianum eventum esse hominum, qui iam 
mortui sint; bellum igitur esse per se. Eventum enim partim tantum est 
hominum, partim ipsorum locorum. Si nulla enim materia nec locus fuisset, 
neque Paris Helenam amare, nec Troia incendi potuisset. 2) 

Pars II (483—920). 
Primordia sunt solida atque aeterna. 

Hac secunda parte Lnc. primum 483 — 634 docet primordia esse solida et 
aeterna; deinde 635 — 920 refutat rationes contrarias. 

483 — 634. Corpora sunt partim primordia, partim res, quae constant eorum 
concilio. Primordia autem aeterna sunt, quia sunt solida. Cum vero credere 
quicquam solido esse corpore difficile videatur, Luc. hoc probat 11 argumen- 
tis, quae sic iungenda sunt : 

Priina series 503 — 39 continet tria argumenta logicae sive rationalis 
naturae, quibus probatur primordia esse sine inani, ergo solida : 

1. principio 503—10 natura inanis et corporis ita dissimilis est, ut, ubi 
alterum sit, alterum esse non possit. 

2. praeterea 511 — 19 in quaque re est inane ; inane autem intus habere 
nihil potest nisi altera natura, sc. solida materia. 

3. tum porro 520 — 39 si nihil esset inane, omne foret solidum ; nisi 
contra corpora essent, omne constaret inane ; et igitur inane est et solida 
materia, quae nec frangi potest nec peuetrabilis est. 

Sccunda series 540 — 64 continet duo argumenta, quae pertinent ad to 
nunc, adhuc esse : 

4. praeterea 540 — 50 ex eo, quod materia aeterno tempore ante acto 
nondum ad nihilum redacta est, apparet eam perire non posse sed solidam esse. 

5. denique 551 — 64 nisi frangendi fiuis esset, corpora materiae per totum 

1) Tempus Epicuro est eventum non rerum, sed rerum motus et quietis, 
i.e. rerum eventorum : CifyiTrratyia (TVfinroo/iidrcov. 

2) Coniuncta per se non esse poetae non opus erat probare, qui in definitione 
id ita esse posuerat. 



tempus praeteritura, quod est infinitum, iam eo redacta forent, ut res intra 
certum temporis spatium refici non possent. Res enim citius dissolvuntur 
quam reficinntur. 

Tertia series 565 — 98 continet tria argumenta physica, quibus Luc. ex 
corporea natura et qualitate rernm ac primordiorum ratiocinatur : 

6. huc accedit, 565 — 76, ut ex solidis corporibus admixto inani non solum 
rerum vis sed etiam mollities facile explicatur ; at contra ex mollibus vis 
non potest; unde primordia non mollia sed solida eese colligitur. 1) 

7. porro 577 — 83 ex eo, quod ex aeterno tempore nunc etiam super 
sunt, apparet primordiorum naturam non fragilem sed solidam esse. 

8. denique 584 — 98, quia rerum genera non mutantur, primordia quoque 
immutabilia esse necesse est. 

Quarta series 599 — 634 continet tria argumenta, quibus probatur primordia 
esse minima corpora, quae, quamquam mente et cogitatione discernantur, 
frangi non possint sed solida sint : 

9. tum porro 599 — 614 quaevis primordii pars est extremum cacumen, 
quod igitur sine partibus et rainimum est; neque unquam per se secretum 
nec fuit nec erit, sed eae partes ex omni aeternitate ita inter se haerent, 
ut numquam divellantur. Primordia igitur solida sunt simplicitate. 

10. praeterea 615 — 27, nisi erit minimum, nihil intererit inter rem 
raaximam et minimam ; quarum enim utraque ex infinita partium multitudine 
constabit. Quod quia absurdum, statuendum est esse minima, quae quoniam 
suut, primordia solida sunt et aeterna. 

11. denique 628 — 34, si primordia dividerentur in suas partes minimas, 
nulla res fieret ; illa enim minima, quibus ipsis partes non sunt, non haberent 
conexus pondera cetera, quae si absunt nulla res reficitur. 

635 — 920. Quapropter Luc. refellit eos, qui aut elementa aut homoeomerian 
esse docent. 

635 — 704. Luc. errare dicit eos, qui materiam rerum ignem esse dicunt, inter 
quos est Heraclitus. Nam : 

1. 645 — 54 variae res fieri non possunt ex materia ignea, quamvis con- 
densari eam et rarefieri dicas ; materia enim est immutabilis. 

2. id quoque 655 — 64 : negant esse inane ; quod nisi exstaret, universum 
nihil esset nisi unum corpus, id quod falsum esse videmus. 

3. quod si 665 — 89 forte dicunt igneam materiam mutari in alias res, 
hoc dicunt res e nihilo fieri ; perit enim, quod mutatur. 2) 

4. porro 6JJ — 700 cum dicit res omnes ignem esse, contra sensus repug- 
nat, quibus nihil nobis certius est. 

5. praeterea, 701 — 4, qui omnia tollit et ignem solum relinquit, eodem 
iure ignem esse neget atque aliam quamvis rem existere solam contendat. 
Aequa enim esset dementia. 

705 — 829. Deinde impugnat eos, qui materiam rerum esse putarunt aera aut 

1) Nisi aquae materia solida esset, qua vi congelari posset? 

2) Si res mutatur (quod fit detractione, additione, traiectione partium), 
illa quidem perit, fit tamen aliud quid. Materia vero, quae simplex est, 
mutari non potest quin plane intereat. 

aquam aut terram aut duo aut quattuor elementa, quorum facile princeps dicttur 
Empedocles : 

1. primum, 742 — 5, quod inane esse negant, licet materia iis mollis sit. 

2. deinde, 746 — 52, quod finem esse frangendi negant. 

3. huc accedit, 753 — 8, quod, primordia si mollia essent, ad nihilum iam 
redacta essent resque ex nihilo fierent. 

4. deinde 759 — 62 inter se inimica illa sunt primordia mollia, quare aut 
congressa peribunt aut diffugient. 

5. denique 763 — 81 sive quattuor elementa mutari dicuntur in omnes 
res atque in ea res omnes rursum dissolvi, cur illa potius elementa esse dicuntur 
quam res? Sive autem elementa immutabilia esse perhibentur, nulla res ex 
iis creari poterit. At primordia nullius rei similem, sed quasi caecam naturam 
habere necesse est, ut ex illis res creentur variae. 

6. quin etiam 782 — 829 qui dicunt caeli ignes mutari in aera, hunc in 
imbrem, imbrem t in terram atque rursum terram in umorem aera ignem, 
errant quia materiam mutabilem ponunt. Immo primordia, quae nullius rei 
habent naturam, ignem postquam crearuut, ordine et motu mutato aera 
efficiunt. //At videmus res crescere ex terra in aera sole imbribusque fotas." 
Nimirum quia primordia multa multis rebus communia sunt ; namque eadem 
caelum mare terras arbores constituunt, verum alia aliis alioque modo com- 
mixta sunt atque alio modo inter se moventur, ut eaedera litterae ordine 
permutato varia verba constituunt. 

830 — 920. Denique refutat Anaxagorae rationem, quae homoeomeria dicitur. 

Is docet cuiusque rei vel minimas partes (fi€Qtj) simillimas (ofiioia) esse rei 
naturae ; ossa igitur ex minutis constare ossibus ; atque tot esse elementa, 
quot sint genera rerum. Luc, eius rationem ut refutet, haec profert argumenta : 

1. 843 — 6 errat, quod negat esse inane et finem frangendi. 

2. adde quod 847 — 58 Anaxagorae primordia, rebus simillima, mollia sunt. 

3. praeterea 859 — 66 sive cibus 0(ilOiO(Ll€Qijg esse dicitur, nostrae venae 
sanguis ossa ex alienis partibus ; sive haec sunt OfiotOflSQtj, cibus ex 
alienis rebus constat. 

4. praeterea 867 — 74 quaecumque e terra crescunt, si fuerunt in terra, 
terra constat ex rebus alienis; quod idem valet de aliis rebus. 

5. 875 — 914 quod Anaxagoras praeterea docet omnia elementa omnibus 
rebus inmixta esse, sed illud tantum apparere, cuias plurima mixta sint, 
errat. Conveniebat enim fruges cum fraguntur, mittere signum sanguinis, 
pabula lactis, terram herbae, iignum ignis. //At silvae saepe ipsae exar- 
descunt". Non tamen ignis in ligno est, sed terendis inter se lignis semina 
ignis conlluunt, quae postquam cum aliis primordiis alio modo coniuncta 
lignum fecerunt, nunc ignem efficiunt. 

6. denique 915 — 20 si rebus similia sunt, hominis primordia sunt homunculi. 

Pars III (921—1117). 
Materia et inane sunt infinita. 

Hac tertia parte Luc. primam (921 — 1051) demonstrat tam omne atque 



omne quod est spatium infmita esse (921 — 1007), qoam materiam (1008 — 51); 
deinde (1052 — 1113) errare docet eos, qui dicant omnia in universi medium niti. 
921 — 1007. Prooemio praemisso Luc. docet omne et spatium infinita esse: 

1. 958 — 67 universum non habet extremum; extremum enim esse non 
potest, nisi ultra sit quod finiat; ultra autem universum nihil est. 

2. praeterea 968 — 83 fac spatium esse finitum ; telum missum aut 
superabit oras extremas aut prohibetur ab aliqua re; aut corpus igitnr aut 
inane erit extra extremas illas oras. 

3. praeterea 984 — 97 si spatium finitum foret, corpora pondere ad imum 
confluxissent et materia cumulata iaceret. 

4. postremo 998 — 1007 alternis terra mare, mare terram terminat ; aer 
montes, montes aera; nihil tamen est, quod terminet universum. 

1008 — 51. Materia infinita est : 

Alternis enim corpus spatium, spatium corpus in immensum terminat. 
[Nam sive inane finitum esset, universum, quod infinitum esse vidimus, 
non haberet ubi esset; sive materia finita esset], res non consisterent, sed 
atomi, dispulsae de coetu materiae, solutae ferrentur per magnum inane ; 
vel potius res numquam creatae essent. Non enim consilio concilium 
inierunt atomi, sed multis modis ex omni aeternitate percitae plagis omnes 
coetus experiendo tandem crearunt hunc mundum servantque alundo ; quod 
facere non possent, nisi copia suppeteret infinita. 

1052 — 1113. Errant, qui dicunt omnia in universi medium niti et sub terrae 
orbe animalia supina vagari: 

1. nam 1070 — 82 in spatio infinito medium non est. Neque, si iam 
sit, locus est ullus in inani, ubi corpora ponderis vi amissa constent* 

2. praeterea 1083—1113 dicunt non omnia corpora in medium niti, sed 
terram tantum et aquam ; ignem autem et aera a medio differri ; quod si 
ita esset, moenibus, quae mundum cohibent, dissolutis cetera sequerentur 
atque nihil superesset praeter inane et corpora caeca. 



T. LUCRETI CARI 



DE RERUM NATURA 



LIBER PRIMUS. 



Aeneadum genetrix , hominum divomque voluptas , t0 ^ 
alma Venus, caeli subter labentia signa 
quae mare navigerum , quae terras frugiferentis 
concelebras, per te quoniam genus omne animantum 
concipitur visitque exortum lumina solis: 
te, dea, te fugiunt venti, te nubila caeli 
adventumque tuum, tibi suavis daedala tellus 
summittit flores , tibi rident aequora ponti 



us carnnnis 
prooemium. 



I. Aeneades sunt Romani, qui genus ducuiit a Troiano Aenea, Veneris filio. 
Poeta Romanus Romanis deam Romanorum sacris, populi originis memoria 
poetaruraque carminibus canit consecratam. — Attende ad duplicem grada- 
tionem. I — 20. Poeta hoc dicit : Venus, quae tuo numine mundum 
comples, quoniam per te oranes animantes concipiuntur : tuam vim fugiunt 
venti tuaque opera vernum terapus oritur. Nam siraulac ver esse coepit, 
animalia tuum significant adventum efficisque ut genera propagent. 2. almus 
dicitur de iis, qui vitam vel nutrimentum quoquo modo praebent aut tuentur ; 
praesertim igitur de Venere et Cerere. 4. concelebras i.e. uno tempore 
frcquentas, permeas ; tuo numine comples. Cfr 2, 344 — 6. 5. lumina solis. 
Cfr. (pdog rjeXCotO. 7. Festus, qni Verrii Flacci, Augusti fere aequalis, 
opus de verborum significatu excerpsit, dicit udaedalam a varietate rerum 
artiliciorumque dictam esse apud Lucretium terram, apud Ennium Minervam, 
apud Vergilium Circen, facile est intellegere, cum Graece SatSdXXetV signi- 
licct variare." h.l. igitur : qnae varia variis creat artibus. 8. ridere hic et 
2,559; 5,1005 dicitur de undis nitentibus; Aesch. Prom. 89 novxCwv T€ 
xv[idT(DV dvriQl^llOV yeXaCfJia et Catul. 64, 275 resonant leni plangore 
cachinni de earum leni murmure. 

placatumque nitet diffuso lumine caelum. 
10 nam simul ac species patefactast verna diei 
et reserata viget genitabilis aura favoni, 
aeriae primum volucres te, diva, tuumque 
significant initum perculsae corda tua vi. 

15 inde ferae pecudes persultant pabula laeta 
14 et rapidos tranant amnis: ita capta lepore 

16 te sequitur cupide quo quamque inducere pergis. 
denique per maria ac montis fluviosque rapacis 
froridiferasque domos avium camposque virentis 
omnibus incutiens blandum per pectora amorem 

20 efficis ut cupide generatim saecla propagent. 
quae quoniam rerum naturam sola gubernas 
nec sine te quicquam dias in luminis oras 
exoritur neque fit laetum neque amabile quicquam 
te sociam studeo scribendis versibus esse, 

25 quos ego de rerum natura pangere conor 



10. voce paUfacta mensis Aprilis facete significari videtur. 12. primutn . . . 
deinde tam enumerationi inservire quam diversa tempora indicare solent ; h.l. 
utrumque fit. Primum . . . inde apud Luc. non nisi diversa tempora indicant. 
13. perculsae. Cfr. Plaut. Trin. 242 Nam qui amat, quod amat, quom extemplo 
eius saviis perculsus est. 15. ferae sc. amore, Veneris stimulis. — Cic. de 
Or. 3,155 : /,laetas segetes etiam rustici dicunt." 16. pergis i.e. non desinis. 
17. denique li.l. et 1,76 (qui versus idem est ac 1,595. 5,89. 6,65) significat 
ut paucis absolvam, ne plura. Ceteris autem locis Luc. hac voce utitur ita, 
ut [saepissime paenultimum, interdum ultimum] argumentum aliamve rem 
cum antecedentfyus conectat et significet praeterea, porro. 20. saeclum [qua 
forma Luc. semper utitur, non saeculum~\ significat proprie id quod seritur, 
ut iaculum id quod iacitur ; deinde : 1. hominum atque aniraalium genus 
ac subolem, ut h.l. 2. speciem et genus rerum, ut 2,1079. 1113. 3. aetatem, 
per quam vivit saeculum hominum in formula, quae est : (multa) vivendo vincere 
fconderej saecla 1,202. 3,948. 1090. Eodem modo Vergilius Lucretium iraitatus 
Georg. 2,295 multa virum volvens durando saecula vincit. 23. Est gradatioin 
verbis laetum (quod placet oculis) et amabile (quod animum movet). 25. De 
rerum natura inscribitur carmen Lucretianura, quo illustrat doctrinam Epicuri, 
qui scripsit 37 libros 7t€Ql <pvG6(ng y quorum fragmenta Herculanei reperta 
sunt. — Festus : npangere figere, unde plantae pangi dicuntur, cum in terram 
deraittuntur ; inde etiam versus pangi vel figi in cera dicuntur." 

Memmiadae nostro, quem tu, dea, tempore in omni 

omnibus ornatum voluisti excellere rebus. 

quo magis aeternum da dictis, diva, leporem. 

effice ut interea fera moenera militiai 
30 per maria ac terras omnis sopita quiescant: 

nam tu sola potes tranquilla pace iuvare 

mortalis, quoniam belli fera moenera Mavors 

armipotens regit, in gremium qui saepe tuum se 

reicit aeterno devictus vulnere amoris, 
35 atque ita suspiciens , tereti cervice reposta , 

pascit amore avidos, inhians in te, dea, visus, 

eque tuo pendet resupini spiritus ore. 

hunc tu, diva, tuo recubantem corpore sancto 

26. Memmiadae i.e. Memmiorum -clarorum propagini. Cfr. Verg. Aen. 
5,117 Italus Mnestheus, genus a quo nomine Memmi. Hunc vulgo putant esse 
C. Memmium L. f., qui tribunus plebis fuit anno 66 a. Chr. n., praeturam 
gessit a. 58, proximisque annis (57 — 56) propraetor fuit Bithyniae. Anno 
54 de ambitu condemnatus Athenas iit in exilium. Cicero eum dicit [Brut. 
247] perfectum litteris, sed graecis, fastidiosum sane latinarura ; argutum 
oratorem verbisque dulcem, sed fugientem non raodo dicendi verum etiam 
cogitandi laborem. Non tamen pro certo affirmari potest hunc potius Memmium 
a Lucretio significari, quam eius fratris filium, cui idem erat nomen, qui 
tribunus plebis fuit a. 54, aut C. Memmium C. [praetoris] f. Fausta natum, 
qui consul suffectns fuit anno 34. 27. Cfr. Od. 4,725 navxoirfi aqetyac 
xexaGfievov iv davaolGl. 28. Zeporewi Venuspoetaerogantiiaradederat: 
pulchra enim allitteratione consona verba da dictis diva coniuncta sunt. 
29. moenera i.e. munera. Luc. scribit etiam moerorum, poeniceus, poenibat 
[i.e. puniebat]. Diphthongus oe, nata ex oi, denique mutata est in u, veluti : 
oinum, oenum, unum. — militiai. Luc. utitur et nova forma primae declinationis 
faej et antiqua (ai) substantivorum et adiectivorum casu genetivo et dativo 
(1,453). 30. Sopita quiescant. //Hanc, quam verbis coniunctis effert senten- 
tiara, eandem simplici verbo sopita sunt vel quiescant non minus recte exprimere 
potuit ; nam sopitum esse idem valet qnod quiescere. Sed duobus verbis in 
unum quasi confusis petitam quandam sententiae efficit gravitatem, quasi 
dixerit alto sopore quiescanty Ex hoc igitur loco cave ne conicias tempore, 
quo poeta hunc versum scripserit, Romanos bellum gessisse. 33. reposta i.e. 
reposita. 34. sqq. Mars, qui se reicit cervice 7-eposta resupinus recubans, 
totus est in Veneris potestate. 35. Quintilianus 8,3,35 : ff cervicem videtur 
Hortensius primus dixisse, nam veteres pluraliter appellant." 38. corpore. 
Ablativo loci saepissime Luc. utitur. Ceterum corpore iungendum est et cum 
recubantem et cum circum fusa. 

circum fusa super, suavis ex ore loquellas 
40 funde petens placidam Romanis , incluta , pacem : 
nam neque nos agere hoc patriai tempore iniquo 
possumus aequo animo nec Memmi clara propago 
talibus in rebus communi desse saluti . 

50 quod super est, vacuas auris animumque sagacem 
semotum a curis adhibe veram ad rationem, 
ne mea dona tibi studio disposta fideli, 
intellecta prius quam sint, contempta relinquas. 
nam tibi de summa caeli ratione deumque 

55 disserere incipiam , et rerum primordia pandam , 
unde omnis natura creet res , auctet , alatque , 



39. loquella, querella, medella, luella, sequella, quorum vocabulorum 
antepaenultiraa syllaba brevis est, per duplicem litteram l scribuntur; sed 
custodela, suadela, tntela, clientela, cautela, candela, corruptela, quorum 
eadem syllaba longa est. 41. hoc agere sign. TtQOG&fieiV rolg C€QOlg, attento 
animo aliquid sollemne agere ; h. 1. igitur : fungi sacro officio, sc. naturam 
quaerere rerum semper et inventam patriis exponere chartis [4,969 sq]. 
43. desse i.e. deesse. — Quod poeta, qui hoc carmine imprimis docturus 
est deos nihil homines curare, hisce versibus tantopere Veneris maiestatem 
agnoscit eiusque opem implorat, nos admonet illud Horatianum naturam 
expelles furca, tamen usque recurreU In Lucretio poeta saepius victoriam reportat 
de philosopho. Ceterum neminem deorum Epicurei sectator rectius invocaverit 
quam hominum divomque voluptatem (v. 1). 44 — 9. iidem sunt atque 
2,646 — 51. 50. quod super est i.e. praeterea, deinde. Cic. Div. 1,31 : usagire 
sentire acute est; ex quo sagae anus, quia multa scire volunt et sagaces dicti 
canes. Is igitur qui ante sagit, quam oblata res est, dicitur praesagire, id 
est futura ante sentire." 51. ratlo i.e, sapientia, philosophia. Cfr. 5,9 sq. 
Vera ratio Lucretio est Epicuri philosophia. 54. de summa caeli ratione 
deumque i.e. de totius rationis principio, quod est de dis caelestibus. Poeta 
h.l. sequitur popularem opinionem, qua di in caelo habitare putabantur, 
veluti v. 62 sqq. Nam Epicurei docent deos habitare in intermundiis, quae 
sunt inter mundos loca [cfr. 5, 146 — 155]. Eodem modo explicanda sunt, 
buae dicit de mente animalium 1,261. 2,265. 268. 3,299 et de vi abdita 5,1233. 
55. primordia. Poeta declinat hanc vocem sic : primordia [vel exordia, 
ordia prima], principiorura, principiis; ceterae enim formae hexametro non 
aptae sunt. 

quove eadem rursum natura perempta resolvat; 

quae nos materiem et genitalia corpora rebus 

reddunda in ratione vocare et semina rerum 
60 appellare suemus et haec eadem usurpare 

corpora prima, quod ex illis sunt omnia primis. 

Humana ante oculos foede cum vita iaceret prooemium libri 

m terns oppressa gravi sub religione, 

quae caput a caeli regionibus ostendebat 
65 horribili super aspectu mortalibus instans, 

primum Graius homo mortalis tollere contra 

est oculos ausus primusque obsistere contra; 

quem neque fama deum nec fulmina nec minitanti 

murmure compressit caelum, sed eo magis acrem 
70 inritat animi virtutem, effringere ut arta 

naturae primus portarum claustra cupiret. 

ergo vivida vis animi pervicit, et extra 

processit longe flammantia moenia mundi 



57. quove pro quoque [i.e. et quo], quod foret ambiguum. — eadem natura 
resolvat perempta [i.e. res peremptas]. 60. usurpare. Cic. de off. 2,39 C. 
Laelius is qui Sapiens usurpatur. 61. Praeter haec uomina Luc. usurpat : 
semina, corpora fmateiiaij, corpuscula, prima, Jiguras ; numquam atomos nec 
fcorpusculaj iudividua, quibus nominibus Cicero primus usus est. Epicurus 

atomos appellat (rcov ovtwv) aqxag, a(6^ara, azo(.ia awjnava, avofiovg. 

65. vocibus super [adverbiurn est, ut 1,39] instans poeta designare videtur 
superstitionem. 66. Graius homo est Epicurus, cuius doctrinam poeta latinis 
versibus illustrat [cfr. 1,136 sqq.] ; nomen eius Luc. semel tantum dicit 3,1042. 
Natus est in pago Attico, cui nomen Gargettus ; sapientiam suam primo 
tradidit Mytilenensibus, deinde Lampsacenis, denique ab anno 306 Athenien- 
sibus, in quurum urbe mortuus est a. 270. — .Graecos appellant epici poetae 
Graios. — tollere et iaceret (62) inter se opposita sunt. Praeterea cfr. Liv. 
6,16,3 nec adversus dictatoriam vim aut tribuni plebis aut ipsa plebes attollere 
oculos aut hiscere audebant. 70. inritat (« longa est) i.e. inritavit. Eodem 
modo formatum est distnrbat (6,587). 71. cupiret pro cuperet, ut Enn. Ann. 
10 parire pro parere, 384 morimur (i longa est), Ovid. Met. 14,215 moriri. 
73. moenia mundi poeta dicit igniferum aethera, cuius originem describit 
5,467 — 70. — Quanta cum admiratione poeta cognosset spectri quam physici 
dicunt analysin, per quam longe procedunt extra moenia mundi nobisque 
referunt ex quibus rebus sidera constent 

atque omne immensum peragravit mente animoque; 

75 unde refert nobis victor quid possit oriri, 
quid nequeat, finita potestas denique cuique 
qua nam sit ratione atque alte terminus haerens. 
quare religio pedibus subiecta vicissim 
opteritur, nos exaequat victoria caelo. 

80 Illud in his rebus vereor, ne forte rearis 
inpia te rationis inire elementa viamque 
indugredi sceleris. quod contra saepius illa 
religio peperit scelerosa atque impia facta. 
Aulide quo pacto Triviai virginis aram 

85 Iphianasaai turparunt sanguine foede 
ductores Danaum delecti , prima virorum . 



74. omne i.e. TO 7tav. — //Animus est in partes tributus duas, quarum 
altera rationis est particeps, altera expers" [Cic. Tusc. 2,21]. Illa significatur, 
si dicimus fingere animo ; cum animo cogitare, recordari ; animadvertere ; haec, 
si dicimus animo obsequi ; animi causa. Mens animi igitur est animi pars 
rationis particeps ; atque mens animusque significant ambas animi partes vel 

potius facultates, ut (pQVV xal #ttyl0£. H. 1. mente animoque sign. ratione et 
studio; cogitando et perseverando ; assidua cogitatione. 75. referL //trans- 
latio a re militari, ut apud Verg. Aen. 4,93 laudem et spolia ampla refertis" 
77. alte terminus haerens i.e. depactus terminus alte (2,1087), stabilis rerum 
terminus [Hor. carm. saec. 26]. 78. Vergilius Lucretium significavit, cum 
scripsit Georg. 2,490 : //Felix qui potuit rerum cognoscere causas Atque metus 
omnis e.t inexorabile fatum Subiecit pedibus strepitumque Acherontis avari." 
81. impia rationis elementa [i.e. principia] per enallagen explicandum est : 
impiae r. e. 82. indugredi. Antiquae formae praepositionis in erant endo 
(6,890) et indu [2,1096 alibi]. Cfr. indigeo et induo. Apud Luc. praeterea 
scripta leguntur indupedire, induperator, indeptus [i.e. adeptus], iacere indu [i.e. 
inicere]. — quod contra. Cic. de Sen. § 84 proficiscar . . . ad Catonem meum . . . 

cuius a me corpus est crematum, quod COntra debuit ab illomeum. Illud quod, 
quae antiqua videtur ablitivi esse forma, etiam est in quod si, quod quoniam, 
quod nunc (1,221), quod utinam. — illa i.e. illa infamis, ut 4,181. 910. 

85. Apud Homerum [II. 9,145. 287] Agamemnonis filiae Chrysothemis 
Laodice Iphianassa, apud tragicos dicuntur Iphigenia Electra Chrysothemis. 

86. prima virorum i.e. ra TtQOjra TmV dv3Q(Sv. Cfr. Herod. 9,78 Aa\MX(nv 
AlycvtjTecov Ta TtQOJTa. Quam non decebat prima virorum Virginis aram 
turpare ! 

cui siniul infula virgineos circuni data comptus 
ex utraque pari malarum parte profusast, 
et maestum simul ante aras adstare parentem 

90 sensit, et hunc propter ferrum celare ministros, 
aspectuque suo lacrimas effundere civis, 
muta metu terram genibus summissa petebat. 
nec miserae prodesse in tali tempore quibat 
quod patrio princeps donarat nomine regem : 

95 nam sublata virum manibus tremibundaque ad aras 
deductast, non ut sollemni more sacrorum 
perfecto posset claro comitari Hymenaeo, 
sed casta inceste, nubendi tempore in ipso, 
hostia concideret mactatu maesta parentis, 
100 exitus ut classi felix faustusque daretur. 
tantum religio potuit suadere malorum . 



87. nlnfula fascia [lanea] in modum diadematis, a qua vittae ab utraque 
parte dependent; quae plerumque lata est, plerumque tortilis, de albo et 
cocco." [Serv.] *Ea sacerdotes et hostiae templaque velabantnr" [Fest.]. — 
virgineos comptus. Nubendi tempore in ipso [v. 98] amicta erat flammeo [i.e. 
velamentum flammeo colore] et ornata sex crinibus [i.e. ex utraque parte 
capitis tres crines dependebant]. 88. ex utraque mala partibus infulae 
paribus. 90. propter [i.e. prope] hunc. 92. genibus summissa sc. supplicandi 
cauea. Cfr. Suet. 3,20 seque . . . patri ad genua summisit; Ovidius [Pont. 
3,1,149] rogat uxorem ut uxori pricipis supplicata veniam sibi inveniat : 
summissaque terrd Ad non mortalis bracchia tende pedes. 94. Eur. Iph. Aul. 

1222 7tQ(6Trj a ixdXeaa nwt^a xal av TtaZd* ifie. 95. tremibunda 

pro vulgari forma tremebunda scriptnm legitur etiam Verg. Aen. 10,522 et 
apud Lucretii imitatorem Arnobium. — In iis, quae praecedunt, Iphigeniae 
aftlicta fortuna opponitur felicibus teraporibus praeteritis ; in iis, quae sequun- 
tur, felicitati, quam instare sperabat. 96. Etiam novae nuptae deduci dicuntur 
domum mariti. Cfr. Apulei Metam. 4,26 *Tunc me gremio suo mater infelix 
tolerans mundo nuptiali decenter ornabat . . . cum irruptionis subitae gladia- 
torum impetus ad belli faciem saeviens, nudis etinfestis mucronibus coruscans 
non caedi, non rapinae manus afferunt, sed denso conglobatoque cuneo 
cubiculum nostrum invadunt protinus. Nec ullo de familiaribus nostris 
repugnante ac ne tantillum quidem resistente me miseram exanimem saevo 
pavore trepidam de medio matris gremio rapuere." 97. comitare active usurpavit 
etiam Ovidius. — c.H. sc. ut nuberet Achilli. 



16 

Tutemet a nobis iam quovis tempore vatum 
terriloquis victus dictis desciscere quaeres. 
quippe etenim quam multa tibi iam fingere possunt 

105 somnia, quae vitae rationes vertere possint 
fortunasque tuas omnis turbare timore! 
et merito: nam si certam finem esse viderent 
aerumnarum homines, aliqua ratione valerent 
religionibus atque minis obsistere vatum : 

110 nunc ratio nulla est restandi, nulla facultas, 
aeternas quoniam poenas in morte timendum. 
ignoratur enim quae sit natura animai, 
nata sit, an contra nascentibus insinuetur, 
et simul intereat nobiscum morte dirempta, 

115 an tenebras Orci visat vastasque lacunas, 
an pecudes alias divinitus insinuet se, 
Ennius ut noster cecinit, qui primus amoeno 
detulit ex Helicone perenni fronde coronam, 
per gentis Italas hominum quae clara clueret; 

120 etsi praeterea tamen esse Acherusia templa 

102. Antiquissimo poetarum nomine, quod est vates, contempto Naevius 
Ennius Pacuvius se poetas dixerunt ; a Lucretio quoque cum contemptu usur- 
patur vates h. 1. et 109. Eodem modo Ennius : scripsere alii rem Vorsibu* 
quos olim Faunei VATES^ue canebant ; Cum neque Musarum scopulos quisquam 
superarat Nec dicti studiosus erat. Vergilius tandera atque qui eum secuti 
sunt scriptores voce vates ita usi sunt, ut magnum ardui furoris poetam 
significarent. 105. Somnia i.e. inepta, falsa. Verg. Buc. 8,108. credimus f an 
qui amant, ipsi sibi somnia fingunt f 107. finis apud Luc. feminini generis est. 
109. Vis vocis religionis cohaerere videtur cum verbo religandi. Cf. 1,931 ; 
4.6 artis religionum animum ~xodis exsolvere, Cic. dc domo 105 nisi etiam 
muliebribus religionibus te implicuisses, Tacit. Ann. 12,34 religione gentili obstringi, 
Ann. 3,20 religionibus devincfre populum, Nigidius Figulus [apud Gell. 4,9] 
religiosus is appettabatur, qui nimia et superstitiosa religione sese alligaverat. Quod 
ad formam cfr. opinio, optio, rebellio; quod ad vim passivam oblivio. 114. di- 
rempta i.e. distracta. 116. alias Graeco moro h. 1. usurpatur. Cfr. Empedocl. 
av&QWTtoC te xai aXXwv $&vea d-r/Qwv. 117. In hoc prooemio Luc 
laudat et philosophum (Epicurum v. 66) et poetas (Ennium et Homerum v. 
124) quos imitatur. Empedoclem autem laudibus efferet tum, cum de eius 
do^trina aget v. 716. — pnmus. Cfr. ipsius Ennii versus ad v. 1021audatos. 
119. cluere i.e. dici. 120. Ennius ipse dixit Achermia t 



17 

Ennius aeternis exponit versibus edens, 
quo neque permanent animae neque corpora nostra , 
sed quaedam simulacra modis pallentia miris; 
unde sibi exortam semper florentis Homeri 

125 commemorat speciem lacrimas effundere salsas 
coepisse et rerum naturam expandere dictis. 
qua propter bene cum superis de rebus habenda 
nobis est ratio, solis lunaeque meatus 
qua fiant ratione, et qua vi quaeque gerantur 

130 in terris, tum cum primis ratione sagaci 

unde anima atque animi constet natura videndum , 
et quae res nobis vigilantibus obvia mentes 
terrificet morbo adfectis somnoque sepultis, 
cernere uti videamur eos audireque coram, 

135 morte obita quorum tellus amplectitur ossa. 

Nec me animi fallit Graiorum obscura reperta 
difficile inlustrare Latinis versibus esse, 
multa novis verbis praesertim cum sit agendum 
propter egestatem linguae et rerum novitatem: 

140 sed tua me virtus tamen et sperata voluptas 
suavis amicitiae quemvis efferre laborem 
suadet et inducit noctes yigilare serenas, 

122 sq. Secundum Ennium morte corpus perit, animus migrat in aliud 
corpus, simulacrum nostrum permanat in Orcum. 125. Apud Homerum 
mortuorum umbrae simulac familiarem quendam vident, flere incipiunt. Cfr. II. 
23, 106. Od. 11, 154. 387—92. 471 sq. Nec aliter Verg. Aen. 2, 271. 
Homerus Ennium docuit eius animum antea fuisse in Euphorbo, Homero, 
Pythagora. 130. cum primis i.e. imprimis. 131. Animus in pectore positus 
dorainatur in corpore toto secundum Lucretium ; anima per totum corpus 
dissita paret animo. Ahimus vero et anima inter se coniuncta sunt unamque 
conficiunt cx se naturam (3, 136 — 160). 136. animi est genetivus relationis; 
scriptores post Luc\ hanc formam non adiunxerunt nisi iis verbis, quae 
dubitationem et sollicitudinem significant, veluti animi pendere, angi. 137. inlus- 
trare opponitur voci obscura (v. 136). 138 sq. Dactylis in primo pede positis 
poeta significare videtur operis suscepti ardorem, spondeis molestias deinde 
oblatas, denique binis extremis pedibus raolestias studio superatas. 141. 
amicitiae sc. nostrae auctae, si liber meus tibi acceptus erit. — efferre i.e. ferre 
usque ad finem. 

quaerentem dictis quibus et quo carmine demum 

clara tuae possim praepandere lumina menti, 
145 res quibus occultas penitus convisere possis. 

Hunc igitur terrorem animi tenebrasque necessest nil e nii 

non radii solis neque lucida tela diei 

discutiant, sed naturae species ratioque. 

principiurn cuius hinc nobis exordia sumet, 
150 nullam rem e nilo gigni divinitus umquam . 

quippe ita formido mortalis continet omnis, 

quod multa in terris fieri caeloque tuentur, 

quorum operum causas nulla ratione videre 

possunt ac fieri divino numine rentur. 
156 quas ob res ubi viderimus nil posse creari 

de nilo, tum quod sequimur iam rectius inde 

perspiciemus : et unde queat res quaeque creari 
155 et quo quaeque modo fiant opera sine divom . 
159 Nam si de nilo fierent , ex omnibu' rebus arg. 

omne genus nasci posset, nil semine egeret. 

e mare primum homines, e terra posset oriri 

squamigerum genus et volucres erumpere caelo; 

armenta atque aliae pecudes, genus omne ferarum, 

incerto partu culta ac deserta tenerent; 



146. H. t. a. t. i.e. hunc terrorem animi tenebris [i.e. ignorantia] effectum 
[?V dta Svolv\y sc. Memmio iniectum falsa de dis opinione (62 sqq.), poetarura 
de poenis in morte aeternis terriloquis dictis (102 sqq.), mortuorumque simu- 
lacris (132 sqq.). Cicero de fin. 1, 64 Epicureum Torquatum inducit dicentem 
haec : //Sic e physicis et fortitudo sumitur contra mortis timorem et constantia 
contra metum religionis et sedatio animi omnium rerum occultarum ignoratione 
sublata." 148. Naturae speciem rationemque cognoscimus naturam contem- 

plando et explorando. Naturae rationem Epicurus dicit (pVGioXoytav, Cfr. 
Manil. 1, 35 et venerantla Non species tantum sed et ipsa potentia rerum. spccies 
est contemplatio; Cfr. Cic. N.D. 2, 155 nulla est enim insatiabilior species. 
149. cuius [quae vox h. 1. est monosyllaba] referendum est ad ratio. 
157. quod sequimur i.e. quod quaerimus (cfr. 6, 808) i.e. T0 ^YjTOVLievov 
[Epic.]. 159. Epic. ad Her. 38 : ovdev yCverac ix rov fxr) ovtog' nav 
yaq ix navrdg iyCvev av (Sneqfxdvoiv ye ovfrev nqoaSedfxevov. 
161. Sexti casus forma mare otiam Plautus et Ovidius usi sunt. 

165 nec fructus idem arboribus constare solerent, 

sed mutarentur, ferre omnes omnia possent. 

quippe, ubi non essent genitalia corpora cuique, 

qui posset mater rebus consistere certa? 

at nunc seminibus quia certis quaeque creantur, 
170 inde enascitur atque oras in luminis exit, 

materies ubi inest cuiusque et corpora prima; 

atque hac re nequeunt ex omnibus omnia gigni, 

quod certis in rebus inest secreta facultas. 

praeterea cur vere rosam, frumenta calore, 2. 

175 vites autumno fundi suadente videmus, 

si non , certa suo quia tempore semina rerum 

cum confluxerunt, patefit quod cumque creatur, 

dum tempestates adsunt et vivida tellus 

tuto res teneras effert in luminis oras? 
180 quod si de nilo fierent, subito exorerentur 

incerto spatio atque alienis partibus anni; 

quippe ubi nulla forent primordia, quae genitali 

concilio possent arceri tempore iniquo. 

nec porro augendis rebus spatio foret usus, 3. 

185 seminis ad coitum, si e nilo crescere possent; 

165. Constare i.e. constanter manere, non mutari. Cfr. Liv. 39, 34 adeo 
perturbavit ea vox regem, ut non color, non vultus ei constaret, 169. Voce nunc 
saepe utuntur Luc. Cic. Liv., cum transeunt ab eo, quod falsum, ad id quod 
verum iis videtur. 170 sq. i.e. quidque enascitur inde . . . ., ubi eius materia 
inest. 171. materies, corpora prima. V. ad v. 61. Vox materies derivanda 
videtur. a voce mater (cfr. 168). Truncus, unde sarmenta prodeunt, dicitur 
materies (Cic. Or. 2, 21), mater (Verg. Georg. 2, 23; Coium. 3, 17; Plin. 12, 

5, 11) matrix (Suet. Aug. 94); piJTQav Theophrastus H. Pl. 5, 3, 1 dicit 
arboris medullam, fisX&vdQVOV. 172. hac re i.e. hanc ob rem. Cfr. qua re 9 
quam ob rem. 173. secreta i.e. distincta, propria, certa. 174. Cfr. Cic. 
Tusc. 5, 13, 37 neque est ullum, quod non ita vigeat . . . ., ut aut flores aut fruges 
fundat aut bacas. N.D. 2, 156 terra [fruges] fundit. 175. vitis metonymice 
est uva vel vinum. Cfr. Verg. Georg. 2,97 sunt et Aminneae vites, firmissima 
vina. 178. //tempestates i.e. tempora idonea atque opportuna, nam tempestatis 
vox est media." 181, 184. spatio i.e. tempore. 183. Atomorum concilio 
[tfvyxQCdec] existunt res, discidio [<5iaxQl0€C] redeunt in.corpora materiae (1, 
249). 185. s. a. c. i.e. ut alia rerum primordia coirent ad concilium genitale (182). 

nam fierent iuvenes subito ex infantibu' parvis, 
e terraque exorta repente arbusta salirent, 
(quorum nil fieri manifestum est, omnia quando 
paulatim crescunt, ut par est semine certo); 

190 crescentesque genus servant, ut noscere possis 
quicque sua de materia grandescere alique. 
huc accedit uti sine certis imbribus anni 
laetificos nequeat fetus submittere tellus, 
nec porro secreta cibo natura animantum 

195 propagare genus possit vitamque tueri; 
ut potius multis communia corpora rebus 
multa putes esse, ut verbis elementa videmus, 
quam sine principiis ullam rem existere posse. 
denique cur homines tantos natura parare 

200 non potuit, pedibus qui pontum per vada possent 
transire et magnos manibus divellere montis 
multaque vivendo vitalia vincere saecla, 
si non, materies quia rebus reddita certast 
gignundis, e qua constat quid possit oriri? 

205 nil igitur fieri de nilo posse fatendumst, 

semine quando opus est rebus, quo quaeque creatae 
aeris in teneras possint proferrier auras. 
postremo quoniam incultis praestare videmus 
culta loca et manibus melioris reddere fetus, 



186. iu/antibu\ Cic. Orator 161 : //quod iam subrusticum videtur^ olim 
autem politius, eorura verborum, quornm eaedem erant postremae duae litterae 
quae sunt in optumus, postremam litteram detrahebant, nisi vocalis inseque- 
batur. Ita non erat ea offensio in versibus, quain nunc fugiunt poetae novi. 
Ita enim loquebantur qui est omnibu 1 princeps non omnibus princeps et vita illa 
dignu' locoque non diynus." Ciccro dicit litteram S non pronuntiatam esse ; scrip- 
sisse tamen eam Lucretium veri simile est ; nam et manuscripti fere nbique 
et grammatici, qui hoc ipso versu pro exemplo utuntur, servarunt. 187. 
arbusta i.e. arbores, quae forma in hexaraetrum non quadrat. 190. crescen- 
tesque sc. res (184). Cfr. ad 1, 592. 194. secreta i.e. privata. 196 sq. Cfr. 
2, 688 — 99. 197. u. v. e. v. i.e. utmultis vocabulis multas litteras coramunes 
esse videmus. 202. v. v. v. Haec series verborum, quorum prima syllaba 
eadem est, indicat saeculorum volventium seriem. 

210 esse videlicet in terris priraordia rerum, 

quae nos fecundas vertentes vomere glebas 

terraique solum subigentes cimus ad ortus: 

quod si nulla forent, nostro sine quaeque labore 

sponte sua multo fieri meliora videres. 
215 Huc accedit uti quicque in sua corpora rursum niiadnilum. 

dissoluat natura neque ad nilum interemat res. 

nam siquid mortale e cunctis partibus esset, arg. l. 

ex oculis res quaeque repente erepta periret: 

nulla vi foret usus enim, quae partibus eius 
220 discidium parere et nexus exsolvere posset. 

quod nunc, aeterno quia constant semine quaeque, 

donec vis obiit, quae res diverberet ictu 

aut intus penetret per inania dissoluatque , 

nullius exitium patitur natura videri . 
225 praeterea quae cumque vetustate amovet aetas, 2. 

si penitus peremit consumens materiem omnem, 

unde animale genus generatim in lumina vitae 

redducit Venus, aut redductum daedala tellus 

unde alit atque auget generatim pabula praebens? 
230 unde mare ingenuei fontes externaque longe 

210. videlicet i.e. videre licet. 212. cimus exstat apud Luc. hic et 5, 211 ; 
ceteris locis verbum simplex apud eum est ciere. 216. interemere rectius 
scribitur quam interimere. Sic 2. 1002 interemit ; 1,226 peremit; 5, 216 peremunt. 
Cfr. neglegere et intellegere. 217. Ut in chori canticis tj (ZVFCGTQOcprj totidem 
numeris respondet tq (Stqoip^, sic saepius apud Luc. altera pars alicuius 
loci totidem versibus continetur, quot pars prior; id quod primus vidit J. 
Woltjer. Huius argumenti (217 — 24) partes consistunt ex quaternis versibus 
(217 — 220, 221 quod nunc— 224). Eodem modo formatum est argumentum 
quod est 238- -49 [6 -f- at nunc 6]. 219. foretususi.e. f. opus. 222. obiit 
i.e. incurrit, ut 243. 224. nullius sc. rei (212), nisi genetivus est vocis nihil, 
ut 1, 960. — videri, ut (paivBfS^OLLy interdum significat esse. 228. redducere. 
Eodem inodo reccidere apud Luc. aliosque scriptores. Cfr. reddere. 230. 
ingenuei i.e. in mari ipso orti ; quales fontes esse antiqui putabant (cfr. 6, 
613); contra externa i.e. adventicia. — Lucretium saepe ei pro * antiquo more 
scripsisse apparet ex iis locis, ubi codices diphthongum exhibent (h. 1. et 
3, 97 oculeij aut eius vestigia (3, 222, ubi correctum est unguentei; 4, 602 
vitrei; 6, 1143 omnei ; 6, 1251 talei ; 5,38 sei; 6, 15 cogei; 6, 1217 exeiret; 

flumina suppeditant ? unde aether sidera pascit? 

omnia enim debet, mortali corpore quae snnt, 

infinita aetas consumpse ante acta diesque. 

quod si in eo spatio atque ante acta aetate fuere 
235 e quibus haec rerum consistit summa refecta, 

inmortali sunt natura praedita certe. 

haut igitur possunt ad nilum quaeque reverti. 

denique res omnis eadem vis causaque volgo 3. 

conficeret, nisi materies aeterna teneret, 
240 inter se nexu minus aut magis indupedita: 

tactus enim leti satis esset causa profecto; 

quippe, ubi nulla forent aeterno corpore, quorum 

contextum vis deberet dissolvere quaeque. 

at nunc, inter se quia nexus principiorum 
245 dissimiles constant aeternaque materies est, 

incolumi remanent res corpore, dum satis acris 

vis obeat pro textura cuiusque reperta. 

haud igitur redit ad nilum res ulla, sed omnes 

discidio redeunt in corpora materiai. 
250 postremo. pereunt imbres, ubi eos pater aether 4. 

in gremium matris terrai praecipitavit : 

at nitidae surgunt fruges, ramique virescunt 

arboribus, crescunt ipsae fetuque gravantur: 

hinc alitur porro nostrum genus atque ferarum: 



6, 1221 exeibantj. — longe i.e. ex longinquo. Verg. Aen. 10, 843 adgnovit longe 
gemitum. Cic. ad Att. 5, 2, 2 cum Hortensius veniret .... tam longe. 231. 
Suppeditare ita ut significet alere usurpant Luc. (h. 1. 2, 568. 1162) et semel 
Cic. Cat. 2, 25 quibus rebus nos suppeditamur. — aether sidera pascit. Cfr. 
5, 523 — 5. 233. consumpse i.e. consumpsisse. Sic 3, 650 abstraxe [i.e. abstraxis- 
se] ; 5, 1159 protraxe ; 1, 987 confluxet [i.e. confluxisset]. 238. volgo con- 
ficeret i.e. penttus perimere soleret. Cfr. 2, 1002 sq. 242. nulla i.e. nullae 
res. 246 sq. vis reperta satis acris. 249. discidio. Cfr. ad 183. 250 sq. 
Cfr. 2, 991 — 8 et Verg. Georg. 2, 325 Tum pater omnipotens fecundis imbribus 
aether Coniugis in gremium laetae descendit. 253. Huius hexametri partes, 
quae consistunt ex pedibus : l 1 /^, 2, 273? ipsae increscunt ; id quod sensit 
Vergilius, qui hunc locum ita imitatus est Ecl. 10, 53 sq. : tenerisque meos 
incidere amores Arboribus; crescent illae, crescetis amores. 

255 hinc laetas urbes pueris florere videmus, 

frondiferasque novis avibus canere undique silvas: 
hinc fessae pecudes pinguis per pabula laeta 
corpora deponunt, et candens lacteus umor 
uberibus manat distentis: hinc nova proles 

260 artubus infirmis teneras lasciva per herbas 
ludit lacte mero mentes perculsa novellas. 
haud igitur penitus pereunt quae cumque videntur ; 
quando alid ex alio reficit natura, nec ullam 
rem gigni patitur, nisi morte adiuta aliena. 

265 Nunc age, res quoniam docui non posse creari corpora caeca. 
de nilo neque item genitas ad nil revocari, 
ne qua forte tamen coeptes diffidere dictis, 
quod nequeunt oculis rerum primordia cerni, 
accipe praeterea quae corpora tute necessest 

270 confiteare esse in rebus nec posse videri . 

principio venti vis verberat incita corpus arg. l. 

ingentisque ruit navis et nubila differt; 



256. videmus canere. Cfr. 4, 262. 598. Verg. Aen. 4, 490 mugire videbis 
sub pedibus terram. 257. pinguis. Nominativus pluralis in is scriptus legitur 
apud Luc. (1, 808; 2, 577. 955; 4, 397 alibi) aliosque scriptores. Varro 
L.L. 66 : /ySine reprehensione vulgo alii dicunt .... hae puppis restis et hae 
puppes restes" — Luc. duo adiectiva uno substantivo addere solet, si alterum 
saltem aut epitheton ornans est (ut h. 1. 1, 313. 491. 947 i.q. 4, 22 ; 2, 8 ; 
4, 624 alibi) aut pro genetivo positum est, ut 1, 258, 945 i.q. 4, 20; 5, 24. 
663 alibi. 260. Velius Longus grammaticus, qui vixit imperante Traiano: 
//nonulli .... varie modo per u modo per i scripserunt artubus et artibus." 
Luc. scripsit semel artibus (5, 1077) ; ceteri loci, ubi artubus scriptum legitur, 
sunt 3, 7. 620. 644. 4, 632. 262. videntur sc. perire. 263. alid pro 
aliud et dativo ali antiquo scribendi more Luc. saepius utitur. 264. Cfr. 
physicorum antiquorum dictum : r^ ^ariqov (p&oqa d^ariqov itfrl yiveatg. 
267. forte subst. 269. praeterea coniungendum cum esse. 270» esse in 
rebus i.e. in rerum numero esse, existere. 271. Allitteratione venti vim 
exprimit poeta. — »L\ic. verbis verberandi et diverberandi nihil aliud nisi non 
vehementem, vibrantem, crebrum motum denotat et aera, auram, vibrantes 
luminis radios, alia eiusmodi subiecta adhibet." — corpus sc. nostrum, 
ut 2, 460. 271 — 6. Poeta docet vim venti vulgo percipi in terra (verberat 
corpus nostrum 271), in mari (ruit i.e. impellit naves 272), in aere (nubila 

interdum rapido percurrens turbine campos 
arboribus magnis sternit montisque supremos 

275 silvifragis vexat flabris: ita perfurit acri 

cum fremitu saevitque minaci murmure pontus. 
sunt igitur venti, ni mirum, corpora caeca, 
qu$e mare, quae terras, quae denique nubila caeli 
verrunt ac subito vexantia turbine raptant, 

280 nec ratione fluunt alia stragemque propagant, 
et cum mollis aquae fertur natura repente 
flumine abundanti, quom largis imbribus urget 
montibus ex altis magnus decursus aquai, 
fragmina coniciens silvarum arbustaque tota; 

285 nec validi possunt pontes venientis aquai 

vim subitam tolerare: ita magno turbidus imbri 
molibus incurrit, validis cum viribus, amnis, 
dat sonitu magno stragem, volvitque sub undis 
grandia saxa, ruit qua quicquid fluctibus obstat. 

290 sic igitur debent venti quoque flamina ferri, 
quae vel uti validum cum flumen procubuere 



differt 272), interdum autem saevire in terra (campos arboribus sternit 274 sq), 
in aere (montes supremos vexat 275 sq.), in mari (ventus perfurit acri cum 
fremitu et pontus saevit minaci murmure 275 sq.) Cfr. v. 278. 277. Donatus 
in scholiis suis, quae scripsit medio saeculo quarto, ad Terent. Eun. 508 : 
z/Solve nimirum et fac non est mirum .... nam ni ne significat et ne non. ni 
pro ne Vergilius [Aen. 3, 686, Luc. 2, 734; 3, 286 alii]. ne pro non Plautus : 
nevult inquit pro non vult." — corpora caeca non cernuntur; quae cernuntur 
aperto corpore (297) sunt. 280. et i.e. ac, quam vocem Lucretius Catullus 
Propertius Vergilius Ovidius non usurpant ante litteras c,g, qu, nisi interdnm 
in particulis simul ac (6, 440). 281. aquae natura i.e. aqua. 284. coniciens 
i.e. una deiciens et promiscue correpta secum trahens. 287. molibus, 289 
grandia saxa sc. pontis. 288. dat i.e. facit. Eodem modo Luc. dicit dare 
sonitum, crepitum, fragorem, palam, pausam [i.e. cessare], discessum [i.e. discedere], 
motus [i.e. aut motus facere alicui, movere, 1, 819, aut motus facere sibi, 
moveri 2, 311] ruinas [i.e. aut caedere 5, 1329, aut cadere 2, 1145; 5, 347]. 
289. qua quicquid fluctibus obstat, [id] ruit amnis. — Discernenda sunt 
quicquid (qua forma antiquiores scriptores interdum utuntur pro quicque) et 
quidquid, quod relationem notat; ita quicque et quidque [i.e. et quid]. Semper 
scribendum est quicquam. — ruere apud poetas interdum transitivam habet 
vim, ut v. 272 et 292. 

quam libet in partera , trudunt res ante ruuntque 
iinpetibus crebris, interdura vertice torto 
corripiunt rapideque rotanti turbine portant. 

295 quare etiara atque etiara sunt venti corpora caeca, 
quandoquidem factis et raoribus aeniula magnis 
amnibus inveniuntur, aperto corpore qui sunt. 
tum porro varios rerum sentimus odores, 
nec tamen ad naris venientis cerninius umquam, 

300 nec calidos aestus tuimur, nec frigora quimus 
usurpare oculis, nec voces cernere suernus; 
quae tamen omnia corporea constare necessest 
natura , quoniam sensus inpellere possunt : 
tangere eniin et tangi, nisi corpus, nulla potest res. 

305 denique fluctifrago suspensae in litore vestes 
uvescunt, eaedem dispansae in sole serescunt. 
at neque quo pacto persederit umor aquai 
visumst, nec rursum quo pacto fugerit aestu. 
in parvas igitur partis dispergitur umor, 

310 quas oculi nulla possunt ratione videre. 
quin etiam multis solis redeuntibus annis 
anulus in digito subter tenuatur habendo, 
stilicidi casus lapidem cavat, uncus aratri 
ferreus occulte decrescit vomer in arvis, 

315 strataque iam volgi pedibus detrita viarum 
saxea conspicimus ; tum, portas propter , aena 

295. e. a. e. i.e. iterum idem dico. 300. Antiquiores scriptores inter- 
dum declinant verbnm tnendi secnndum tertiara coningationem. 301. usurpare 
i.e. percipere. 306. eaedem est duarnm syliabarum, ut interdum eodem et 
eddem, semper idem (plur.) et isdem. — Nonius grammaticus, qui vixitsaeculo 
tertio p.Clir.n., hoc versu laudato haec dicit : „Serescit pro siccatur, quod 
serenitas sicca sit. Inde Werg. docte Georg. 1 (461) unde serenas ventus agat 
nubes" Cfr. Georg. 3,197 arida differt nubila. 311. solis annis. M. Terentius 
Varro, doctissimus ille aequalis Cieeronis, scribit de 1.1. 6,8 : //tempus a bruma 
ad brumam, dum sol redit, vocatur annus, qnod ut parvi circnli anuli, sic 
magni dicebantur circites ani, unde aunns." 315. strata viarum i.e. stratas 
vias. Eodem modo Luc. dicit clausa domorum, vera viai, caerula caeli, rogorum 
extructa cet. 

signa manus dextras ostendunt adtenuari 
saepe salutantum tactu praeterque meantuin . 
haec igitur rninui, cum sint detrita, videmus: 

320 sed quae corpora decedant in tempore quoque, 
invida praeclusit speciem natura videndi. 
postremo quaecumque dies naturaque rebus 5 

paulatim tribuit, moderatim crescere cogens, 
nulla potest oculorum acies contenta tueri; 

325 nec porro quaecuinque aevo macieque senescunt, 
nec, mare quae inpendent, vesco sale saxa peresa 
quid quoque amittant in tempore cernere possis. 
corporibus caecis igitur natura gerit res. 

Nec tanien undique corporea stipata teneutur praeter corpon 

330 omnia natura : namque est in rebus inane . est lnane - 

quod tibi cognosse in multis erit utile rebus, 
nec sinet errantern dubitare et quaerere semper 
de summa rerum et nostris diffidere dictis. 
quapropter locus est intactus inane vacansque . 

335 quod si non esset, nulla ratione moveri arg. 1 

res possent ; namque officium quod corporis exstat , 
officere atque obstare, id in omni tempore adesset 
oinnibus ; haud igitur quicquam procedere posset, 
principium quoniam cedendi nulla daret res. 

340 at nunc per maria ac terras sublimaque caeli 
multa modis multis varia ratione moveri 



321. Species est sensns videndi, ut 4,236.242; 5,707.724. Speciem videndi 
idera abundans dicendi genus est ac stilicidi casus (313). Cfr. Cic. de fin. 
1,33, Brut. 189, ad Att. 4,18,3 eligendi optio. 322—7. Attende ad versuum 
bis ternorum aequabilitatem. 324. acies. Cic. Nat. Deor. 2,142 acies ipsa qua 
cernimus. quae pupula vocatur. — contenta. Cfr. 4,809. 326. impendere, incidere 
(4,568), accidere (5,609) cum accusativo non iunguntur nisi a poetis et qui eos 
imitantur scriptoribus et id perraro. — vesco i.e. edaci. 329. corporea natura 
i.e. corpore. Cfr. ad v. 281. 330. Cfr. ad 270. 334. intactus i.e. intactilis, 
437. 336 sq. Cfr. Cic. pro S. Rosc. 112 cur mihi te offers ac meis commodis 
officio simulato officis et obstasf 340. Adiectivorum quae sunt sublimus hilarus 
inermus Luc. non nisi secundae declinationis formis utitur. Praeterea scribit 
sferiln 2,845. Adverbii autem snbiime ultiraam syllabam corripiL 

cernimus ante oculos ; quae , si non csset inane , 

non tam sollicito motu privata carerent 

quam genita omnino nulla ratione fuissent, 
345 undique materies quoniam stipata quiesset. 

praeterea quamvis solidae res esse putentur, 2. 

hinc tamen esse licet raro cum corpore cernas: 

in saxis ac speluncis permanat aquarum 

liquidus umor et uberibus flent omnia guttis; 
350 dissipat in corpus sese cibus oinne aniinantum; 

crescunt arbusta et fetus in tempore fundunt, 

quod cibus in totas usque ab radicibus iinis, 

per truncos ac per ramos diffunditur omnis; 

inter saepta meant voces et clausa domorum 
355 transvolitant, rigidum permanat frigus ad ossa. 

quod nisi inania sint, qua possent corpora quacquc 

transire, haud ulla ratione valere videres. 

denique cur alias aliis praestare videmus 3. 

pondere res rebus nilo niaiore figura ? 
360 nam si tantundemst in lanae glomere quantum 

corporis in pluinbo est, tantundem pendere par cst; 

corporis officiumst quoniam premere omnia deorsum , 

contra autem natura manet sine pondere inanis. 

ergo quod magnumst aeque leviusque videtur, 
365 nimirum, plus esse sibi declarat inanis: 

at contra gravius plus in se corporis esse 

dedicat et multo vacui minus intus habere. 

est igitur, nimirum, id quod ratione sagaci 

quaerimus, admixtuin rebus, quod inane vocamus. 
370 Illud in his rebus ne te deducere vero 4. 

possit, quod quidam fingunt, praecurrere cogor. 



352. totas sc. radices. 357. valere sc. corpora transire. 361. par est 
i.e. aequum est, necesse est. 363. natura inanis (gen.) i.e. inane, to xsvov. 
Cfr. ad v. 281. 367. dedicati.e. indicat, declarat. 370. tV/ut/estsubiectum 
▼erbi possit et obiectum verbi praecurrere. 371. quidam sc. Peripatetici. 
Idem fere docet Cic. Acad. 2,40 et Senec. Nat. Q. 2,7. 

cedere squamigeris latices nitentibus aiunt 
et liquidas aperire vias, quia post loca pisces 
linquant, quo possint cedentes confluere undae : 

375 sic alias quoque res inter se posse moveri 
et mutare locum, quamvis sint omnia plena. 
scilicet, id falsa totum ratione receptumst. 
nam quo squamigeri poterunt procedere tandem , 
ni spatium dederint latices? concedere porro 

380 quo poterunt undae, cum pisces ire nequibunt? 
aut igitur rnotu privandumst corpora quaeque, 
aut esse admixtum dicundumst rebus inane, 
unde initurn primum capiat res quaeque movendi. 
postremo duo de concursu corpora lata 

385 si cita dissiliant, nempe aer omne necessest, 
inter corpora quod tiat, possidat inane: 
is porro quamvis circum celerantibus auris 
confluat, haud poterit tanien uno tempore totum 
compleri spatium : nam primum quemque necessest 

390 occupet ille locum, deinde omnia possideantur . 
quod si forte aliquis, cum corpora dissiluere, 
tum putat id fieri quia se condenseat aer, 
errat : nam vacuum tum fit quod non fuit ante , 
et repletur item vacuum quod constitit ante, 

395 nec tali ratione potest denserier aer, 

nec, si iam posset, sine inani posset, opinor, 
ipse in se trahere et partis conducere in unum. 



377. totus i.e. prorsus, ut 3,690; 4,1088 et saepius in Ciceronis epistulis, 
veluti ad Att. 9,10,3 alia res nunc tota est. Eodem modo omnis 2,53 sign. 
omnino. 383. initus pro initium, quod in hexametrum non quadrat, non 
nisi apud Luc. legitur (2,269; 3,271). 384. de i.e. ex, post. cfr. 5,651 ; 6,290, 
Cic. Att. 12,3 statim de auctione, — lata et plana sc. 392. id sc. orania pos- 
sideri (390). — condenseat coniunctiv. orat. obliquae, ut linquant 374. 394. 
vacuum quod constitit post corpora, quae celeriter concurrentia aer cursu aequare 
non potuisset. 395. t, r, sc. ut adversarii existimant. 396. »iam parti- 
eula in concedendo sic additur, ut significemus nos omissis iis, quae aliter 
dici statuive possint, eo procedere, ut hoc esse ponamus". 397. trahere Le. 
se contrahere, ut 6,1190. Significat contrahere 3,534 et 6,967. 

Qua propter, quamvis causando multa moreris, 

esse in rebus inane tamen fateare necessest. 
400 multaque praeterea tibi possum commemorando 

argumenta fidem dictis conradere nostris. 

verum animo satis haec vestigia parva sagaci 

sunt , per quae possis cognoscere cetera tute : 

namque canes ut montivagae persaepe ferai 
405 naribus inveniunt intectas fronde quietes, 

cum semel institerunt vestigia certa viai , 

sic alid ex alio per te tute ipse videre 

talibus in rebus poteris caecasque latebras 

insinuare omnis et verum protrahere inde. 
410 quod si pigraris paulumve recesseris ab re, 

hoc tibi de plano possum promittere, Memmi: 

usque adeo largos haustus e fontibu' magnis 

lingua meo suavis diti de pectore fundet, 

ut verear ne tarda prius per membra senectus 
415 serpat et in nobis vitai claustra resolvat, 

quam tibi de quavis una re versibus omnis 

argumentorum sit copia missa per auris. 

Sed nunc ut repetam coeptum pertexe redictis , tertia natura 

omnis ut est igitur per se natura duabus non est# 

420 constitit in rebus : nam corpora sunt , et inane , 

haec in quo sita sunt et qua diversa moventur. 



402. Vocibus vestigia et sagaci iam significat poeta id simile, quod v. 
404 sqq. illustraturus est. 404. montivagae coniungendum est cum ferai. 
Cfr. 2,597 et 1081, Soph. Phil. 943 &i]Q OQec^drrjV. 405. quietes non 
nisi h.l. sign. cubilia. 410. pigrare [i.e. pigrum esse] perraro apud scriptores 
antiquiores legitur. Cic. utitur verbo pigrari ad Att. 14,1,2. — r. ab r. i.e. 
animum non attenderis. 411. de plano i.e. missis ambagibus, statim. De 
plano, e plano, ex aequo loco praetores diiudicabant lites et controversias faciles 
et explicatas; difficiles autem atque implicatas e loco superiore atque e tri- 
bnnali. Leges, edicta cet. proponebantur in publico //unde de plano recte 
legi possent." 419. ut est per se. Corpora et inane sunt per se ; coniuncta 
autem et eventa (449 sqq.) sunt, sed non sunt per sc. Natura per se i.e. 
ij xa%? iavrrjv (pvtitg. 421. Epic ad Herod. 39: Gubfiava /iiiv Y&Q 
ro» Sauv, avn) y alGthjtng irtl ti&vtwv paQTVQH. 

corpus enim per se communis dedicat esse arg. 1. 

sensus ; cui nisi prima fides fundata valebit , 
haut erit occultis de rebus quo referentes 

425 confirmare animi quicquam ratione queamus. 

tum porro locus ac spatium, quod inane vocamus, 2 - 

si nullum foret, haut usquam sita corpora possent 
esse neque omnino quoquam diversa meare; 
id quod iam supera tibi paulo ostendimus ante. 

430 praeter ea nil est quod possis dicere ab omni 3. 

corpore seiunctum secretumque esse ab inani, 
quod quasi tertia sit numero natura reperta. 
nam quodcumque erit, esse aliquid debebit id ipsum 
augmine vel grandi vel parvo denique, dum sit; 

435 cui si tactus erit quamvis levis exiguusque, 

corporis augebit numerum summamque sequetur: 
sin intactile erit, nulla de parte quod ullam 
rem prohibere queat per se transeire meantem, 
scilicet, hoc id erit, vacuum quod inane vocamus. 

440 praeterea per se quodcumque erit, aut faciet quid 4. 

aut aliis fungi debebit agentibus ipsum, 
aut erit ut possint in eo res esse gerique : 
at facere et fungi sine corpore nulla potest res, 
nec praebere locum porro nisi inane vacansque. 

445 ergo , praeter inane et corpora , tertia per se 
nulla potest rerum in numero natura relinqui, 



423. cui fides 8c. adhibita. 426 sqq. Epic. ad Herod. 40: €t [Jir) rjV, O 
xsvov xal x<*>Q av * av ^vacprj <pv(fiv ovofid^o^iev, ovx av slxs *a 

aobfxaTa onov r/v ovde di ov extveZro, xa&aneQ (paCverai xivovfieva. 

429. supra v. 335 sqq. 433. ipsum est aliquid i.e. est per se. 434. 
augmine i.e. quantitate, magnitudine, ut 3,268. Idem valet auctus 2,482; 
5,1171; 6,168. Nomina, quae sunt augmen, adaugmen, momen, glomeramen, 
frustramen 4,817, vexamen, clinamen non nisi apud Luc. eiusque imitatores 
leguntur. — dum i.e. dnmmodo. 435. cui si tactus erit \jt. quod si tangereet 
tangi poterit. 437. intactilis i.e. ava<prjg Epicuri. 441. fungi Le. ptti, 
TtaGXMV, ut 443. Cfr. Epic. ad Herod. 67: tb xevov ovte 7i0liJ6Ol Ovre 
na&tlv Svvavav, aXXa xCvtjdcv fiovov 3c iavcov roZg (TuifuufmaQiXBTCU. 

nec quae sub sensus cadat ullo terapore nostros, 

nec ratione animi quara quisquam possit apisci. 

Nara quaecumque cluent, aut his coniuncta duabus 5. 
450 rebus ea invenies aut harum eventa videbis. 

coniunctum est id quod nusquam sine permitiali 

discidio potis est seiungi seque gregari ; 

poiidus uti saxis, calor ignist, liquor aquai, 

tactus corporibus cunctis, intactus inani. 
455 servitium contra , paupertas , divitiaeque , 

libertas , bellum , concordia , cetera quoruni 

adventu manet incolumis natura abituque, 

haec soliti sumus, ut par est, eventa vocare. 

tempus item per se non est, sed rebus ab ipsis 
460 consequitur sensus, transactum quid sit in aevo, 

tum quae res instet, quid porro deinde sequatur: 

nec per se quemquam tempus sentire fatendumst 

semotum ab rerum motu placidaque quiete. 

denique Tyndaridem raptam belloque subactas 
465 Troiiugenas gentis cum dicunt esse, videndumst 



v y 



447 sq. i.e. ovr ald&rjTov ovre voyjtov. 448. apisci i.e. adipisci. 
Hoc verbum praeterea legitur 6,1235 et 5,808 apti i.e. adepti. 449. quae- 
cumque cluent [i.e. dicuntur] sc. esse praeter inane et corpora, id quod ex 
antecedentibus sumendum est. Cfr. ad 480. — coniuncta i.e. (JVfl^€^rjX0Ta 9 
eventa i.e. (JVfXTtrmfiara Ep. 451. nusquam i.e. omnino non. Cfr. Verg. 
Aen. 5,853 clavumque affixus et haerens nusquam amittebat. — permities i.e. 
pernicies. Donatus : //per iinmutationem litterae ut olli pro illi, syllabae ut 
permities pro pernicies." 452. seque gregari. Poeta interdum tmesi utitur, 
ut in vocibus ipsis discidium et distractio appareat, veluti 651 disque supatis, 
5,299 inter quasi rupta, 5,287 inter quasi rumpere, 5,1374 inter plaga currere, 
3,859 inter enim iectast. 454. Etiam inter exempla coniunctorum, quae 
protulit Epicurus, erant t] avTixvjxia [ihv tov (fcbfiaTog, ei£ig dh tov 
X8V0V — intactus. Participialia cum in negativo coniuncta Ton nisi sextum 
casum recipere solent : iniussu, incultu etc. Ut tamen hic Luc. primo casu 
U8U8 est, sic quarto Liv. 42,12,7 honores desertos per incultum et negligentiam. 
455 sqq. Anacoluthon eiusdem generis ac h. L, ubi nominativus excipitur 
accusativo, legimus apud Cic. de fin. 3,11: ceterae disciplinae . . . eas. 461. 
Cfr. ad Herenn. 2,5: tempora tria: praeteritum, instans, consequens. 465. Troiiu- 
genas, 476 Troiianis> 477 Graiiugenarum. Quint. 1,4,11: //sciat etiam Ciceroni 

ne forte haec per se cogant nos esse fateri, 
quando ea saecla hominum, quorum haec eventa fuerunt, 
inrevocabilis abstulerit iam praeterita aetas : 
namque viris aliut, aliut regionibus ipsis 

470 eventum dici poterit quodcumque erit actum . 
denique materies si rerurn nulla fuisset, 
nec locus ac spatium, res in quo quaeque geruntur, 
numquam Tyndaridis formae conflatus amore 
ignis, Alexandri Phrygio sub pectore gliscens, 

475 clara accendisset saevi certamina belli, 

nec clam durateus Troiianis Pergama partu 
inflammasset equos nocturno Graiiugenarum ; 
perspicere ut possis res gestas funditus omnis 
non ita uti corpus per se constare neque esse, 

480 nec ratione cluere eadem qua constet inane , 
sed magis ut merito possis eventa vocare 
corporis, atque loci, res in quo quaeque gerantur. 

Corpora sunt porro partim primordia rerum , primordia sunt 

.. -t j i • • • soli.ia atque 

partim concilio quae constant pnncipiorum . aetema. 

485 sed quae sunt rerum primordia, nulla potest vis 

stinguere : nam solido vincunt ea corpore demum . 

etsi difficile esse videtur credere quicquam 

in rebus solido reperiri corpore posse. 

transit enim fulmen caeli per saepta domorum 
490 clamor ut ac voces, ferrum candescit in igni, 

dissiliuntque fero ferventi saxa vapore : 

placuisse aiio Maiiamquc geminata i scribere." Ea antiquior scriptura et 
manuscriptis et inscriptionibus nobis tradita est. 468. abstulerit coniunctivus 
orationis obiiquae. 469. aliut. Littera / interdum syllabam producit, ut 
2,27 fulget et 5,1049 sciret. 476. durateus i.e. Sovqdveog. Odys. 8,492 

Vrzjtov x6a\xov decaov Sovqaveov, xov^ETteidg eitoCiqaev avv^AO-rjvr]. - - 
clam Troiianis. 477. equos i.e. equus. 480. cluere i.e. dici sc. constare. 
— eadem est duarum syllabarum; cfr. ad 306. 483 sq. Epic. ad. Herod. 40 

T(5v awfidrwv xd [iev eatc avyxotaetg, xa <T «£ cov al avyxqCaeig 
7te7toCrjvrac. 490. ut sc. tam volubiliter ac sine labore. 491. vapor apud 
Luc. semper sign. caiorem; quem materiam esse docet, sc. calidum vaporem,. 
Cfr. 3,339—43. 6,858.876. 

tum labefactatus rigor auri solvitur aestu : 
tum glacies aeris flamma devicta liquescit, 
permanat calor argentum penetraleque frigus, 

495 quando utrumque manu retinentes pocula rite 
sensimus infuso lympharum rore superne . 
usque adeo in rebus solidi nil esse videtur. 
sed quia vera tamen ratio naturaque rerum 
cogit, ades, paucis dum versibus expediamus 

500 esse ea quae solido atque aeterno corpore constent, 
semina quae rerum primordiaque esse doceinus, 
unde omnis rerum nunc constet summa creata . 

Principio quoniam duplex natura duarum arg. l. 

dissimilis rerum longe constare repertast, 

505 corporis , atque loci , res in quo quaeque geruntur , 
esse utramque sibi per se puramque necessest. 
nam quacumque vacat spatium , quod inane vocamus, 
corpus ea non est: qua porro cumque tenet se 
corpus, ea vacuum nequaquam constat inane. 

510 sunt igitur solida ac sine inani corpora prima . 

praeterea quoniam genitis in rebus inanest, 2. 

materiem circum solidain constare necessest : 
nec res ulla potest vera ratione probari 
corpore inane suo celare atque intus habere, 

515 si non , quod cohibet , solidum constare relinquas : 
id porro nil esse potest nisi materiai 
concilium , quod inane queat rerum cohibere . 
materies igitur, solido quae corpore constat, 



493. glacies aeris. Eiusdem fere modi raetaphora utitur Martialis 1,49,12, 
qui de Salone vel Bilbili flumine dicit qui ferrum gelaU i.e. qui ferrum, quod 
fluvio tingitur, acrius reddit (Justin. 44, 3). 494 sqq. Caloretfrigusperma- 
nant argentum ; utrumque enim sensimus (aor. gnomicus). 498. ratio 
naturaque est iv Sta dvolv: r. naturae. 499. adesse poetae interdum dicunt 
pro eo, quod est adesse animo, animis. 500. Primordia sunt aeterna, sc. et 
oyiviJTa et adl&(p&aQTa. 515. relinquere apud Luc. saepius sign. concedere, 
veluti 658. 743. 517« inane rerum i.e. inane quod est in rebus. 

esse aeterna potest, cum cetera dissoluantur . 

520 tum porro si nil esset quod inane vocaret, 
omne foret solidum : nisi contra corpora certa 
essent, quae loca complerent quaecumque tenerent, 
omne quod est spatium vacuum constaret inane. 
alternis igitur nimirum corpus inani 

525 distinctumst , quoniam nec plenum naviter extat 
nec porro vacuum ; sunt ergo corpora certa , 
quae spatium plenum possint distinguere inani. 
haec neque dissolui plagis extrinsecus icta 
possunt nec porro penitus penetrata retexi, 

530 nec ratione queunt alia teniptata labare; 

id quod iam supra tibi paulo ostendimus ante . 
nam neque conlidi sine inani posse videtur 
quicquam nec frangi nec tindi in bina secando, 
nec capere umorem neque item manabile frigus 

535 nec penetralem ignem, quibus omnia conficiuntur: 
et quo quaeque magis cohibet res intus inane, 
tam magis his rebus penitus temptata labascit. 

519. potest. Postquam poeta probavit materiem solidam esse, recte con-. 
cludit eam igitur talem e3se, ut in aeternum manere possit. Deinde proximo 
argumento demonstrat id, quod inane non habeat, dissolvi non posse, recteque 
tunc demum concludit primordia aeterna sint necesse esse. 520. vocare 
vocuus vocivus vocatio antiquiorcs scribebant pro vacare etc. In inscriptionibus 
a non legitur ante Domitiani tempora. 522. quaecumque (loca) est obiectum. 
525. distinguere est variarc. Ut hoc loco corpus inani distingui dicitur, sic 
527 spatium inane spatio pleno. — naviter sign. 1. acriter, strenue (pugnare) 
2. plane, prorsus, universe. — exstat sc. inane. 527. Sunt corpora, quae 
spatium complent ; non tamen totum spatium ; sed ita, ut plenum varietur 
ac distinguatur inani. — inane apud Luc. semper substantivum (ro xevov) 
esse videtur. 531. supra. 215 sqq. ostendit Luc. nihil ad nihilum reduci, 
sed primordia aeterna esse neque igitur sic uti res ictu diverberari (i.e. dis- 
solvi plagis extrinsecus icta 528, quod fit collidendo, frangendo, findendo 
532 sq.) aut vim per eorum inania penetrare (i.e. penetrata retexi 529, quod 
fit umore, frigore, igni 534 sq.). Nunc tandem, postquam inde a versu 503 
demonstravit in primordiis inania non esse, explicarc potest 532 — 9 id, quod 
antea ponendum erat, ne omnia ad nihilum redirent. Id, quod v. 215 sqq. 
ideo verum esse dicebatur, quia contrarium absurdum esset, hic explicatione 
atque ratione addita veriim esse apparet. 

ergo si solida ac sine inani corpora prima 

sunt ita uti docui, sint haec aeterna necessest. 
540 Praeterea nisi materies aeterna fuisset, 4. 

antehac ad nilum penitus res quaeque redissent, 

de niloque renata forent quaecumque videmus. 

at quoniam supra docui nil posse creari 

de nilo neque quod genitum est ad nil revocari, 
545 esse immortali primordia corpore debent, 

dissolui quo quaeque supremo tempore possint, 

materies ut subpeditet rebus reparandis. 

sunt igitur solida primordia simplicitate , 

nec ratione queunt alia servata per aevom 
550 ex infinito iam tempore res reparare. 

denique si nullam tinem natura parasset 5. 

frangendis rebus, iani corpora materiai 

usque redacta forent aevo frangente priore, 

ut nil ex illis a certo tempore posset 
555 conceptum summae aetatis pervadere fine. 

nam quidvis citius dissolvi posse videmus 

quam rursus refici; quapropter longa diei 

infinita aetas ante acti teinporis omnis 

quod fregisset adhuc disturbans dissoluensque , 
560 numquam relicuo reparari tempore posset. 

at nunc , nimirum , frangendi reddita finis 

certa nianet, quoniam refici rem quamque videmus 

et finita simui generatim tempora rebus 

stare , quibus possint aevi contingere florein . 



543. Supra : 149 sqq. 548. solida simplicitas abundanter, nt solet, 
Lue. dicit ; cfr. 510 et 538 solida ac sine inani. Simplex enim quod est, idera 
est solidum; nam solidum est, quod sine inani est ; simplex est, quod constat 
una re atque igitur sine inani est. 555. summa aetas i.c. aXjiltt, adulta 
aetas, ubi res nec crescit nec decrescit. — fine i.e. tenus, ut 4,627. 557. diei 
aetas est i. q. aetas. Cfr. Gell. 9,14: //Ennius dies scripsit pro diei in hoc 
versu postremo longinqua dies confecerit aetas". 560. relicuus apud Luc. et 
antiquiores scriptores semper est quattuor syllabarum. 563. generatim 
rebus e.i. singulis rerum ^eneribus. 

565 Huc accedit uti, solidissima materiai 6 

corpora cum constant, possint tamen omnia reddi 
mollia quae fiunt, aer, aqua, terra, vapores, 
quo pacto fiant et qua vi quaeque gerantur, 
admixtum quoniam semel est in rebus inane : 

570 at contra si mollia sint primordia rerum, 
unde queant validi silices ferrumque creari 
non poterit ratio reddi: nam funditus omnis 
principio fundamenti natura carebit. 
sunt igitur solida pollentia simpiicitate , 

575 quoruin condenso magis orania conciliatu 
artari possunt validasque ostendere viris. 
porro si nullast frangendis reddita finis 7 

corporibus, tamen ex aeterno tempore quaeque 
nunc etiam superare necessest corpora rebus, 

580 quae nondum clueant ullo temptata pericio: 
at quoniam fragili natura praedita constant, 
discrepat aeternum tempus potuisse manere 
innumerabilibus plagis vexata per aevom. 
denique iam quoniam generatim reddita finis 8 

585 crescendi rebus constat vitamque tenendi, 
et quid quaeque queant per foedera naturai, 
quid porro nequeant, sancitum quandoquidem extat, 



566. reddi (sc. rationera) sign. explicari. Prorsus eodem modo Epicurus 
ad Her. 55: pikrtov ra xara ra Ttd&rj . . . a7iodo&rjfferac i.e. 
explicabuntur. Cfr. 2,179. 5,197 reddere. 3,354 adferet sc. rationem. 568. 
i. e. ciira quo raodo (mollia) creentur, tnm qua vi quaeque fiant. Si corpora solida 
sunt, tam mollities quam rerum vis explicatur; sin mollia sunt, rerum vis 
explicari non potest. 569. semel i.e. omnino, nun einmal, ut 1,406. Idem 
significat interdum a7ta£ 9 veluti apud Plat. Polit. 257 c : xa V t , aJ &€od(f)Q€ 9 
7TOctjreov t e7i€in€Q aTta£ ye ivexetQiijaafiev. 571. silice stemebant 
Romani vias. 575. magis condenso. 579. superare i.e. superesse, ut 672.790. 
2,751 atque passim apud optimos scriptores. 581. quoniam constanti.e. si iam 
constent ; fac, ut adversariorum fert opinio, ea constare. Idem sign. quoniam 
2,790. 817. 582. discrepat i.e. non convenit, haud consentaneum est. 587. 
sancitum forma est rarissima. 

nec commutatur quicquam, quin omnia constant 
usque adeo, variae volucres ut in ordine cunctae 

590 ostendant maculas generalis corpore inesse, 
inmutabili , materiae quoque corpus habere 
debent, nimirum : nam si primordia rerum 
commutari aliqua possent ratione revicta, 
incertum quoque iam constet quid possit oriri, 

595 quid nequeat, finita potestas denique cuique 
quanam sit ratione atque alte terminus haerens, 
nec totiens possent generatim saecla referre 
naturam mores victum motusque parentum . 

Tum porro quoniam est extremum quodque cacumen 

600 corporis illius, quod nostri cernere sensus 

iam nequeunt, id, nimirum, sine partibus extat 
et minima constat natura, nec fuit umquam 
per se secretum neque posthac esse valebit, 
alterius quoniamst ipsum pars primaque et una 

605 inde aliae atque aliae siniiles ex ordine partes 
agmine condenso naturam corporis explent: 
quae quoniam per se nequeunt constare, necessest 
haerere unde queant nulla ratione revelli. 
sunt igitur solida primordia simplicitate , 

610 quae minimis stipata cohaerent partibus arte, 
non ex illarum conventu conciliata, 
sed magis aeterna pollentia simplicitate , 



588. quin i. e. quin etiara. Cfr. Cic. ad Q. fr. 1,3,10 quin illud maereo % 
590. generalis i. e. suas cuiusque generis proprias. 592. debent sc. res 
(585). 597. referre i. e. denuo generare. 599. Sic iungas : extremum 
quodque illius corp&ris etc (i. e. atomi) est acumen. Cfr. 1,751 quae cernere non 
quis Extremum quod habent. minimum consistere prorsum. 601. id sc. cacumen 
(599). 604. primaque et una i. e. et ea prima quidera (i. e. infra quam 
nulla est, minima) et una (i. e. simplex). 605. ex ordine i. e. alia iuxta 
aliam; ita sc. arte coniunctae, ut inane vacuum inter eas non sit. Pars 
igitur atomi est omnium rerum, qnae cogitari possunt, minimasive minimum 
mathematicum ; atomus ipsa est omnium rerum, quae exstant, minima sive 
minimum physicum. 612. magis ut h. 1. saepius apud Luc. sign. potius. 

unde neque avelli quicquam neque deminui iam 

concedit natura reservans semina rebus. 
615 praeterea nisi erit minimum , parvissima quaeque 10. 

corpora constabunt ex partibus infinitis ; 

quippe ubi dimidiae partis pars semper habebit 

dimidiam partem , nec res praefiniet ulla . 

ergo rerum inter summam minimamque quid escit? 
620 nil erit ut distet : nam quamvis funditus omnis 

summa sit infinita, tamen, parvissima quae sunt, 

ex infinitis constabunt partibus aeque. 

quod quoniam ratio reclamat vera negatque 

credere posse animum , victus fateare necessest 
625 esse ea quae nullis iam praedita partibus extent 

et minima constent natura. quae quoniam sunt, 

illa quoque esse tibi solida atque aeterna fatendum. 

denique si minimas in partis cuncta resolvi n. 

cogere consuesset rerum natura creatrix, 
630 iam nil ex illis eadem reparare valeret 

propterea quia, quae nullis sunt partibus aucta, 

non possunt ea quae debet genitalis habere 

materies, varios conexus, pondera, plagas, 

concursus, motus, per quae res quaeque geruntur. 
635 Quapropter qui materiemrerumesseputarunt non ignis est 

rerum materies. 

615. minimum sc. mathematicum. 618. ptaejiniet \. e. cohibebit sc. divi- 
sionem. 619. escit antiquins pro eriU 620. nil erit ut distet i. e. nil 
distabit, nil intererit sc. inter eas. Cfr. 3,715 haud erit ut possint. 627. illa 
sc. primordia, quae solida esse Luc. demonstrat. Hoc argumento nihil aliud 
demonstratur nisi partes minimas, ex quibus atomos constare proximo argu- 
mento Luc. docuit, revera esse. Iure igitur poeta conclusionem proximi 
argumenti huic addit. 628. minimas partes i. e. atomi partes, miuima 
mathematica. 629. creatrix. Hoc epitheton h. 1. non sine causa addidit 
poeta. 63 1 . aucta i. e. praedita, ut 3,626 et 5,723. 632. habere iungas 
et cum possunt et cum debet. 633. Conexus conecto conixus coniveo conubium 
sic scribenda sunt littera n non duplicata. 635. quapropter referendum est 
ad totam demonstrationem de soliditate atomorum (483 — 634), quarum naturam 
dixit esse non mollem (565 — 73 ; cfr. imprimis v. 567), non fragilem, immn- 
tabilem (584 sqq.). 

ignem atque ex igni suimnam consistere solo, 

magno opere a vera lapsi ratione videntur. 

Heraclitus init quoruni dux proelia primus, 

clarus ob obscuram linguam magis inter inanis 
640 quamde gravis inter Graios, qui vera requirunt: 

omnia enim stolidi magis admirantur amantque, 

inversis quae sub verbis latitantia cernunt, 

veraque constituunt quae belle tangere possunt 

auris et lepido quae sunt fucata sonore. 
645 Nam cur tam variae res possent esse , requiro , arg. l. 

ex uno si sunt igni puroque creatae ? 

nil prodesset enim calidum denserier ignem 

nec rarefieri, si partes ignis eandem 

naturam quam totus habet super ignis haberent. 
650 acrior ardor enim conductis partibus esset, 

languidior porro disiectis disque supatis : 

amplius hoc fieri nil est quod posse rearis 

talibus in causis, nedum variantia rerum 

636. summam sc. rerum (635). 637. lapsi videntur i. e. i<J(paXjll£VOt 
(paiVOVTac. 638. Luc. imprimis Heracliti Ephesii, qui floruit c. a. 500 
doctrinam impugnat, propterea quod Stoici Epicureorum adversarii eam 
sequebantur. 639. Attendas ad ambiguitatem vocis clarus, quae etfacilem 
inteUectu et nobilem signiiicat. 640. quamde i. e. quam. Ennius quoque hac 
forma usus est. 642. inversa verha i. e. aXXrjyOQCac. Quint. 8,6,44 : 
„aXXrjyoQta, quam inversionem interpretantur, aliud verbis aliud sensu ostendit, 
etiam interim contrarium." Illnd Cicero de Or. 2,261 dicit immutatam oratio- 
nem aut (unius verbi) translationem ; hoc inversionem verborum. Cic. de 
fin. 2,15 Heraclitus cognomento qui 0xoT€Cv6$ perhibetur. quia de natura nimis 
obscure memoravit. Epicurus contra discipulum Herodotum docet haec § 38: 

avdyxr] yctQ to 7tq<Ztov ivvor^ia xatf Pxaarov <p$6yyov ^Xirtea^at 

xal fxrj&hv a7toS€t^€(og TTQOGdctd&at i. e. primnm enim necesse est voce 
sua quamque notionem perspici neqne explicatione indigere. 649. super 
i. e. insuper, etiam, ut 3,672. 901 ; 5,763 ; 6,514. 653. causa i. e. prima 
materia, Urstoff. OtTta. — rariantia pro varietas, aegror pro aegritudo, 
maximitas pro magnitudo, pestilitas pro pestilentia, dispositura pro dispositio, 
differitas pro differentia, refutatus pro refutatio, emissus pro emissio, commutatus 
pro commutatio, opinatus pro opm&tio, fomiatura pro conformatio non leguntur 
nisi apud Luc. ; partim quoqne apud eins imitatorem Arnobium patrem ecclesiae, 
qui vixit tertio saecnlo p. C. n. Etiam satias pro satietas est vox rarior. 

tanta queat densis rarisque ex ignibus esse. 

655 id quoque: si faciant admixtum rebus inane, 
denseri poterunt ignes rarique relinqui : 
sed quia multa sibi cernunt contraria adesse 
et fugitant in rebus inane relinquere purum , 
ardua dum metuunt, amittunt vera viai, 

660 nec rursum cernunt exempto rebus inani 
omnia denseri fierique ex omnibus unum 
corpus, nil ab se quod possit mittere raptim, 
aestifer ignis uti lumen iacit atque vaporem , 
ut videas non e stipatis partibus esse. 

665 quod si forle alia credunt ratione potesse 
ignis in coetu stingui mutareque corpus, 
scilicet, ex nulla facere id si parte reparcent, 
occidet ad nilum , nimirum , funditus ardor 
omnis et e nilo fient quaecumque creantur: 

670 nam quodcumque suis mutatum finibus exit, 
continuo hoc mors est illius quod fuit ante. 
proinde aliquit superare necesse est incolume ollis, 
ne tibi res redeant ad nilum funditus omnes 
de niloque renata vigescat copia rerum . 

675 nunc igitur quoniam certissima corpora quaedam 
sunt, quae conservant naturam semper eandem, 
quorum abitu aut aditu mutatoque ordine mutant 
naturam res et convertunt corpora sese, 
scire licet non esse haec ignea corpora rerum . 

680 nil referret enim quaedain decedere, abire, 



655, 658. rebus sc. genitis. Stoici enim non negabant glgwtyev (tov 

XOtTfXOV) 7t€QtX€XV[liV0V €tVat TO X€VOV CLTtetQOV ... iv dk T(p 

x6(TjH(p jutrjdev etvat xevov (Diog. Laert. 7,140). — faciant i. e. ponant, 
putent, ut 2,485 (fac); 3,878; 4,824. 665. potesse legitur etiam 2,225 et 
1010. Praetcrea scribit Luc. pote, potis est, potissit. 667. si (ignes) ex nulla 
parte id facere reparcent (i. e. parcent, abstinebunt) i. e. si ignes prorsus 
restinguentur corpusque mutabunt. 672. ollis sc. ignibus (666). 678. 
corpora i. e. res. 679. corpora i.e. primordia. 680 sq. Epic. ad Herod. 54 : 

atque alia adtribui, mutarique ordine quaedam, 
si tamen ardoris naturam cuncta tenerent: 
ignis enim foret omnimodis quodcumque crearent. 
verum , ut opinor , itast : sunt quaedam corpora , quorum 

685 concursus motus ordo positura figurae 
efficiunt ignis, mutatoque ordine mutant 
naturam, neque sunt igni simulata neque ulli 
praeterea rei quae corpora mittere possit 
sensibus et nostros adiectu tangere tactus. 

690 dicere porro ignem res omnis esse, neque ullam 4> 

rem veram in numero rerum constare nisi ignem, 
quod facit hic idem , perdelirum esse videtur. 
nam contra sensus ab sensibus ipse repugnat, 
et labefactat eos, unde omnia credita pendent, 

695 unde hic cognitus est ipsi quem nominat ignem : 
credit enim sensus ignem cognoscere vere, 
cetera non credit, quae nilo clara minus sunt. 
quod mihi cum vanum tum delirum esse videtur: 
quo referemus enim ? quid nobis certius ipsis 

700 sensibus esse potest, qui vera ac falsa notemus? 

praeterea quare quisquam magis omnia tollat 5. 

et velit ardoris naturam linquere solam, 
quam neget esse ignis, quidvis tamen esse relinquat? 
aequa videtur enim dementia dicere utrumque. 

705 Quapropter qui materiem rerum esse putarunt neque 4 minnsve 
ignem atque ex igni summam consistere posse , e emen a ' 



deV rc V7tofxiveiv .... adt&Xvtov, o rag iierafioXag .... 7totr\aexat. . . . 
xata [lera&iaetg fihv TtoXXwv, rtvwv Sh xal Ttqoaodovg xai acpodovg. 

687« naturam sc. rei. — simulata i. e. similia. Cfr. 4,363 et Cic. ad Att. 
9,8,2 Mineroam simulatam Mentori. 689. //adicere est ita iacere, ut ad eum 
locum, quem iaculator petit, perveniat." Cfr. 4,673; 5,567. — tactus i. e. 
sensus. 693. contra . . . . ab. Cic. de inv. 1,4 a mendacio contra verum stare. 
Cfr. ad 935. 700. qui i. e. quo ; referendum est ad quid (699). — Heracli- 
tus contra: Sta to)v ala&rJGewv yvukstg av&Qwrtotatv ayvaxrtij. 703. 
relinquere i. e. concedere. 706. summam sc. rerum i. e. omnes res. 

et qui principium gignundis aera rebus 
constituere, aut umorem quicuinque putarunt 
fingere res ipsum per se, terramve creare 

710 omnia et in rerum naturas vertier omnis, 
magno opere a vero longe derrasse videntur. 
adde etiam qui conduplicant primordia reruin, 
aera iungentes igni, terramque liquori, 
et qui quattuor ex rebus posse omnia rentur 

715 ex igni terra atque anima procrescere et imbri. 
quorum Acragantinus cum primis Empedocles est, 
insula qtiem triquetris terrarum gessit in oris, 
quam fluitans circum magnis anfractibus aequor 
Ionium glaucis aspargit virus ab undis, 

720 angustoque fretu rapidum mare dividit undis 
Italiae terrarum oras a finibus eius. 



707—10. Milesii Thales, qui floruit c. a. 590, aquam, Anaximenes, qui 
flornit c. a. 550, aera rebus primam esse materiam (principium, CLQXqv) 
statuerunt; qui terram statuerit, nullum novimus et Aristoteles dicitse mirari, 
quod nemo terram statuerit primam esse materiam. Xenophanis enim versus 
ex yaCrjg yaQ ndvra xal elg yrjv ndvra reXevrq, non de omnibus 
rebns, scd tantnmmodo de animalibus terrestribus dictns esse videtur; et Phe- 
recydes, qni floruit c. a. 600, cuius versum Zevg fihv xal Xqovog ig 
ael xal X&wv tjV Diogenes laudat 1,119, vixinter philosophos nnmerandus 
est. 711. derrasse i. e. deerrasse. Cfr. desse i. e. deesse 1,43. 713. aera 
et ignem esse principia Oenopides Chius, qui floruit c. a. 500 ; terram et aquam 
statuisse dicitnr Xenophaues, qui natus est c. a. 575, quamquam non omne 
quod est, sed eum tantummodo mundum ex iis creatum dicit, quem sensibus 
nostris cernamus. 715. anima aera sign. etiam 5,236, ilatum venti 5,1230; 
6,578. 693. 698, 716. Lucretium in suo de rerum natnra carmine carmen 
Empedoclis, quod inscribitur Tzeol g)VCeo)g saepins imitatum esse ex frag- 
mentis, quae supersnnt, apparet. Empedocles Agrigcntinus, qui iloruit c. a. 455, 
docuit quattuor elementa esse: aquam, terram, aera, ignem; qnac invicem velxog 
seiungat, (ptXta iungat. Ipse de se dixit iyw d vfLifUlV (sc. Agrigentinis) 

tteog df-i§Qovog ovxeri Itvrjrog IlwXevinac f.iera ndai rercjuevog, 
wGTteQ eocxe. 717. tr. in o. Inde Sicilia olim Trinacria appelhibatur 
atqne in nummis nonnullis Siciliensibus, veluti in iis, qnos Agathocles 
Syracus^arum tyrannus fecit, impressum est caput humanum, cui trcs pedes 
iuncti sunt. 720. a. /. iun' &un. 

hic est vasta Charvbdis. et hic Aetnaea uiinantur 
murmura flainmarum rursuin se colligere iras, 
faucibus eruptos iterum vis ut voinat ignis 

725 ad caelumque ferat flaminarum fulgura rursum . 
quae cum magna modis niultis miranda videtur 
gentibus humanis regio visendaque fertur, 
rebus opima bonis, multa munita virum vi, 
nil tamen hoc habuisse viro praeclarius in se 

730 nec sanctum magis et lnirum carumque videtur. 
carmina quin etiam divini pectoris eius 
vociferantur et exponunt praeclara rcperta, 
ut vix humana videatur stirpe creatus. 

Hic tamen et supra quos diximus inferiores 

735 partibus egregie multis nmltoque minores, 

quamquam multa bene ac divinitus invenientes 
ex adyto tainquain cordis responsa dedere 
sanctius et multo certa ratione magis quain 
Pythia quae tripodi a Phoebi lauroque profatur, 

740 principiis tamen in reruni fecere ruinas 



722. vastus cohaeret cum racuus, rarare ; proprie est i. q. desertus ; Cfr. 
6,1140 (pestilentia) vastarit rias ; deinde sign. quod immane est, nt 6,681 
vastis Aeinae fornacibus aut quod foedmn vel triste est aspectn, ut 5,1290 
vulnera vasta. — murmura minantur (i. e. miuaciter indicant) ftammarum iras 
(i. e. ilammas iratas, saevas) se (referendum est ad iras) rursum colligere. 
723—5. Poeta litteris m, u, f a iteratis imitatur murmur et tlammarum 
eruptionem. 724. Cfr. 6,701 sq. 728. m. m. r. r. i. e. munita incolarura 
multitudine. 734. supra. 705 sqq. 7.39- Pythia responsa dedit sedens 
in tripode, qui, ut Pythia ipsa, laureis coronis ornatus erat. Callimachus 
(in Del. 94) Apollincm dicentem facithaec: aXX tjil/TYjg t.QbU) Ti TOQiQTSQOV 
tj a/rd dd(pVT)g. — tripodi est sextus casus, ut 2,416 Cilici, 3,132 Iieliconi ; 
/rua.m ablativi in Graecis vocabulis ut i breve respuunt, ita non modoecorrep- 
tum sed etiam i longum admittunt. Quae apud Graecos dativum in €C mittunt, 
eorum ablativi produci solent," ut Ovid. Met. 10,608 HippomenP victo. in Latinis 
vocabulis ablativi apud Luc. interdum i longam admittunt, ve\\\t\ parti \, 1111. 
740. fecere ruinas i. e. lapsi sunt. Hor. Sat. 2,8,54 interea suspensa graves 
aulea ruinas In patinam fecere. Metaphorice ut h. 1. Cic. fin. 1,18 illae Epicuri 
propriae ruinae (i. e. lapsus, errores) ; 2,18 ruit in dicendo ; de leg. 1,13,39 
(Academia) si inraserit in haec nimias edet ruinas. 

et graviter magni magno cecidere ibi casu: 

primum quod jnotus exempto rebus inani arj 

constituunt; et res mollis rarasque relinquont, 

aera , soleni , ignem , terras , animalia , frugis , 

745 nec tamen admiscent in eorum corpus inane; 
deinde quod omnino finem non esse secandis 
corporibus faciunt, neque pausam stare fragori, 
nec prorsum in rebus minimum consistere quicquam; 
cum videamus id extremum cuiusque cacumen 

750 esse quod ad sensus nostros minimum esse videtur, 
conicere ut possis ex hoc, quae cernere non quis 
extremum quod habent, minimum consistere rerum. 
huc accedit item, quoniam prirnordia rerum 
mollia constituunt, quae nos nativa videinus 

755 esse et mortali cum corpore, funditus utqui 
debeat ad nilum iam rerum summa reverti 
de niloque renata vigescere copia rerum ; 
quorum utrumque quid a vero iam distet habebis. 
deinde inimica modis multis sunt atque veneno 

760 ipsa sibi inter se; quare aut congressa peribunt, 
aut ita diffugient ut tempestate coacta 
fulmina diffugere atque inibris ventosque videmus. 

Denique quattuor ex rebus si cuncta creantur 
atque in eas rursum res omnia dissoluuntur , 

765 qui magis illa queunt rerum primordia dici 
quam contra res illorum retroque putari? 
alternis gignuntur enim mutantque colorem 
et totam inter se naturam tempore ab omni. 

770 sin ita forte putas ignis terraeque coire 



751. quae cemere non quis i. e. atomi. 752. minimum sc. minimas partes 
(atomorum). Cfr. ad 605. 755. utqui i. e. ut. Illud qui, quod vi qnadam 
affirmat, idem est in atqui et interdum in hercle qui, edepol qui, at pol qui, 
ecastor qui, quippe qui. 758. iam habebis sc. cognitum ex v. 149 sqq. 761. 
tempestate coacta i. e. nubibus coactis. Cfr. 6,511. 767. a. g. sc. elementa 
et res ex iis creatae. 769. i. q. 762. 

corpus et aerias auras roremque liquoris, 

nil in concilio naturam ut mutet eorum , 

nulla tibi ex illis poterit res esse creata, 

non animans, non exanimo cum corpore, ut arbos: 
775 quippe suam quicquc in coctu variantis acervi 

naturam ostendet, mixtusque videbitur aer 

cum terra simul atque ardor cum rore mancrc. 

at primordia gignundis in rebus oportet 

n^turam clandcstinam caecamque adhibcre, 
780 emineat nc quid , quod contra pugnet et obstet 

quo minus esse queat proprie quodcumque creatur. 

Quin etiam rcpetunt a caelo atquc ignibus eius, o. 

et primum faciunt ignem se vertere in auras 

aeris, hinc imbrem gigni, tcrraiiiquc creari 
785 ex inibri, rctroquc a terra cuncta rcverti, 

umorem primum , post aera, deinde calorem , 

nec cessare haec inter se mutare, meare 

a caelo ad terram, de terra ad sidcra mundi. 

quod facere haud ullo debent primordia pacto. 
790 immutabile enim quiddam superare necessest, 

ne res ad niluin redigantur funditus omnes: 

nam quodcumque suis mutatum linibus exit, 

continuo hoc mors est illius quod fuit aute. 

quapropter quoniam quae paulo dixiinus ante 
795 in commutatum veniunt, constare necessest 

ex aliis ea , quae nequcant converticr usquam , 

ne tibi res redeant ad nilum funditus omnes . 

quiii potius tali natura praedita quaedam 

corpora constituas , ignem si forte crearinl , 
800 posse eadein , demptis paucis paucisque tributis, 

ordine mutato et motu, facere aeris auras, 



774. e. c. c. est substantivi loco ; cfr. Oviri. Met. 1,21 puynabant . . . . 
sine pondere habentia pondus ; Liv. 3,57 non iuniores niodo. sed emeritis etiam 
sti pendiis praesto fuere. 782. repetunt (i. e. initinm ducuiit) Ueraclitus atque 
enm secuti Stoici. 788. mundus ut saepe, sign. caclum. 794. ante.181- 

sic alias aliis rebus mutarier omnis? 

e At manifesta palam res indicat' inquis c in auras 
aeris e terra res oninis crescere alique: 

805 et nisi tempestas indulget tempore fausto 

imbribus, ut tabe nimborum arbusta vacillent, 
solque sua pro parte fovet tribuitque calorem , 
crescere non possint fruges arbusta animantis/ 
scilicet, et nisi nos cibus aridus et tener umor 

810 adiuvet, amisso iam corpore vita quoque omnis 
omnibus e nervis atque ossibus exsoluatur: 
adiutainur enim dubio procul atque alimur nos 
certis ab rebus, certis aliae atque aliae res. 
nimirum, quia multa modis communia multis 

815 multarum rerum in rebus primordia mixta 
sunt, ideo variis variae res rebus aluntur. 
atque eadem magni refert primordia saepe 
cum quibus et quali positura contineantur 
et quos inter se dent motus accipiantque : 

820 namque eadem caelum mare terras flumina solem 
constituunt, eadeni fruges arbusta animantis, 
veruin aliis alioque modo commixta moventur. 
quin etiam passini nostris in versibus ipsis 
rnulta elementa vides multis communia verbis, 

825 cum tarnen inter se versus ac verba necessest 
confiteare et re et sonitu distare sonanti. 
tantum elementa queunt pernmtato ordine solo: 
at rerum quae sunt primordia, plura adhibere 
possunt unde queant variae res quaeque crcari . 

830 Nunc et Anaxagorae scrutemur homoeomerian neque 

homoeomerian. 

802. sic i. e. et sic. 807. tabe nimborum i. e. nubibus tabescentibus 
in pluviam. — vacillare. Cfr. 5,1096 ventis pulsa vacillans arbor. Vacillare 
sign. modo huc, modo illuc inclinari videturque deminutivum esse a vagando ; 
Luc. 3,447 nam velut infirmo pueri teneroque vagantur corpore ; Ennius : arbores 
vento vagant. 828. plura i. e. non solum mutatum ordinem, sed etiam 
posituras, motus maioremque figurarum numerum. Cfr. 1,685. 830. et i. e. 
etiam. 

quani Grai memorant nec nostra dicere lingua 

concedit nobis patrii sermonis egestas, 

sed tamen ipsani rem facilest exponere verbis . 

principio, rerum quam dicit homoeomerian , 
835 ossa, videlicet, e pauxillis atque niinutis 

ossibus hic et de pauxillis atque minutis 

visceribus viscus gigni sanguenque creari 

sanguinis inter se multis coeuntibu' guttis 

ex aurique putat micis consistere posse 
840 aurum et de terris terram concrescere parvis, 

ignibus ex ignis, umorem umoribus esse, 

cetera consimili fingit ratione putatque. 

nec tamen esse ulla ideni ex parte in rebus inane arg. l. 

concedit, neque corporibus finem esse secaudis. 
845 qjuare in utraque mihi pariter ratione videtur 

errare atque illi, supra quos diximus ante. 

adde quod inbecilla nimis primordia fingit; 2. 

si primordia sunt, simili quae praedita constant 

natura atque ipsae res sunt, aequeque laborant 
850 et pereunt , neque ab exitio res ulla refrenat . 

nam quid in oppressu valido durabit eorum, 

ut mortem eftugiat, leti sub dentibus ipsis? 

ignis, an uinor, an aura? quid horum ? sanguis an ossa? 

nil, ut opinor, ubi ex aequo res funditus omnis 
855 tam mortalis erit quam quae manifesta videmus 

ex oculis nostris aliqua vi victa perire. 

at neque reccidere ad nilum res posse neque autem 

cresccre de nilo testor res ante probatas. 

praeterea quoniam cibus auget corpus alitque, 3. 

860 scire licet nobis venas et sanguen et ossa 

834. Durum anacoluthon /quam dicit h . . . ossa putat gigni) eo mitigatur, 
quod illud putat (839) tam longe ab hoc versu distat. 837. Viscus Luc. 
numquam dicit exta, sed quidquid inter ossa et cutem vivi corporisest. Caro 
non legitur nisi 6,967 et 969 diciturque dc eo, quod igni assatur vel coquitur 
in aqua. 841. ignibus ex iynis i. e. ex ignibus ignes. 848. siprinwrdia 
sunt i. c. si quidem primordia recte dici possunt, quae . . • . 

860& et nervos alienigenis e partibus esse, 

sive cibos omnis conimixto corpore dicent 

esse et habere in se nervorum corpora parva 

ossaque et omnino venas partisque cruoris, 

fiet uti cibus omnis, et aridus et liquor, ipse 
865 ex alienigenis rebus constare putetur, 

ossibus et nervis sanieque et sanguine mixtim. 

praeterea quaecumque e terra corpora crescunt 4. 

si sunt in terris, terram constare necessest 

ex alienigenis, quae terris exoriuntur. 
870 transfer item , totidem verbis utare licebit : 

in lignis si flamma latet fumusque cinisque, 

ex alienigenis consistant ligna necessest. 

praeterea tellus quae corpora cumque alit, auget 

ex alienigenis, quae alienigenis oriuntur. 
875 Linquitur hic quaedam latitandi copia tenvis, 5. 

id quod Anaxagoras sibi sumit, ut omnibus omnis 

res putet inmixtas rebus latitare, sed illud 

apparere unum , cuius sint plurima mixta 

et magis in promptu primaque in fronte locata. 
880 quod tamen a vera longe ratione repulsumst. 

conveniebat enim fruges quoque saepe, minaci 



8606. Hunc vcrsum, qui deest in manuscriptis, de coniectura supplevit 
Lambinus, qui Lucretianum carmen edidit saeculo sexto decimo. Minus recte 
tamen scripsit ex ; nam Luc. littera S praecedente semper scribit e parte vel 
e partibus ; ante cetera vocabnla, quae a littera p incipiunt, semper praepo- 
sitionis forma e utitur. 863. omnino i. e. ut omnes corporis partes referain ; 
ne quid omittam ; quin etiam. 865. alienigenum et OfJLOCOfJL€Q€g inter se 
opponuntur. 866. Aristot. Part. anim. 1,1 : €GtI de T(Hv OflOCOfl€Q(Sv . . . 
vyQa fikv 9 OlOV alfia> l%u>Q (i. e. sanies, sanguis corruptus) . . . %tjQa Sk 
xal 0T€Q€a, OLOV V6VQOV . . . OGTOVV. 870. trans/er item i. e. transfer 
eandem ratiocinationem similiter ad alia. 873. corpora sc. animalium ; 
quod apparet ex 1,228 animale yenus . . . tellus Unde alit atque auget 
generatim pabula praebens? — Animalia aluntur ex alienigenis i. e. pabulo 
animalibus dissimili, qnod oritur ex alionigenis i. e. terris pabulo dissimilibus. 
875. Latitare sign. se recipere ad refugium, eludere vel effugere adversarinm j 
versu 877 est idem quod latere. 

robore cum saxi franguntur, mittere signum 
sanguinis aut aliquid , nostro quae corpore aluntur ; 
pabula cuin lapidi terimus, manare cruorem 

885 consimili ratione herbis quoque saepe decebat 
et laticis dulcis guttas similique sapore 
mittere, lanigerae quali sunt ubere lactis; 
scilicet, et glebis terrarum saepe friatis 
herbarum genera et fruges frondesque videri 

890 dispertita inter terram latitare minute, 

postremo in lignis cinerem fuinumque videri, 
cum praefracta forent, ignisque latere minutos. 
quorum nil fieri quoniam manifesta docet res, 
scire licet non esse in rebus res ita mixtas, 

895 verum semina multimodis inmixta latere 

multarum rerum in rebus cominunia debent. 

c At saepe in magnis fit montibus' inquis c ut altis 
arboribus vicina cacumina summa terantur 
inter se, validis facere id cogentibus austris, 

900 donec flammai fulserunt flore coorto/ 

scilicet, et non est lignis tamen insitus ignis, 
verum semina sunt ardoris multa, terendo 
quae cum confluxere, creant incendia silvis: 
quod si facta foret silvis abscondita flamma, 

905 non possent ullum tempus celarier ignes, 
conficerent volgo silvas, arbusta cremarent. 
iamne vides igitur, paulo quod diximus ante, 
permagni referre eadem primordia saepe 
cum quibus et quali positura contineantur 

9io et quos inter se dent motus accipiantque , 



884. lapidi. Sextus casus saepe admittit i longam. 885. herbis i. e. 
ex herbis. 887. quali (sapore) sunt (guttae) lactis (in) ubere lanigerae. 
89 1 .sq. Lusus verborum esse videtur : ignis latet in lignis. Cfr. 901 et 
912 — 14. 900. fl> fl. Cfr. Hom. et Aeschyl. TtVQoq avfrog et 4,450 lucer- 
narum florentia lumina Hammis. 902. terendo i. e. arboribus inter se terendis. 
904* facta i. e. parata. 907. ante. 817 sqq. 

atque eadem paulo inter se niutata creare 

ignes et lignum? quo pacto verba quoque ipsa 

inter se paulo mutatis sunt elementis, 

cum ligna atque ignes distincta voce notemus. 
915 denique iam quaecumque in rebus cernis apertis 6. 

si fieri non posse putas, quin materiai 

corpora consimili natura praedita fingas , 

hac ratione tibi pereunt primordia rerum : 

fiet uti risu tremulo concussa cachinnent 
920 et lacrimis salsis umectent ora genasque. 

Nunc age , quod super est cognosce et clarius audi . omne et 

. . P ^.^ . , , , spatium sunt 

nec me animi lallit quam smt obscura : sed acri infinita. 
percussit thyrso laudis spes magna meum cor 
et simul incussit suavem mi in pectus amorem 

925 musarum , quo nunc instinctus mente vigenti 
avia Pieridum peragro loca nullius antc 
trita solo. iuvat integros accedere fontis 
atque haurire, iuvatque novos decerpere flores 
insignemque meo capiti petere inde coronam , 

930 unde prius nulli velarint tempora musae; 

priinum quod magnis doceo de rebus et artis 
religionum animum nodis exsolvere pergo, 
deinde quod obscura de re tam lucida pango 
carmina, musaeo contingens cuncta lepore. 

935 id quoque enim non ab nulla ratione videtur; 
sed veluti pueris absinthia taetra medentes 
cum dare conantur , prius oras , pocula circum , 



914. i. e. quamquam voces, quae tam inter se similes sunt, quam lignum 
et ignis. ita distinguimus, ut diversas res iis notemus. 921. quod super est 
i. e. quod reliquum est, quod restat. Hinc sumendum est subiectnm verbi 
sint (922). — clarius et obscura inter se opponuntur. Cfr. 933. 922. animi. 
Cfr. ad 136. 923. thyrso nietaphorice pro divino aculeo, stimulo. 924. 
mi i. e. mihi. 927. solum i. e. planta pcdis. 934. contingens i. e. tangens. 
935. non ab nulla r. i. e. non sine r. Cfr. stare, pugnare ab (i. e. cum). 
Mart. 3,50,5 nulla cum ratione facis. Cic. ad fam. 11,10,1 a certo sensu et vero 
iudicas de nobis. Luc. 1,693 contra sensus ab sensibus repugnat. 

contingunt mellis dulci flavoque liquore, 
ut puerorum aetas inprovida ludificetur 

940 labrorum tenus, interea perpotet amarum 
absinthi laticem , deceptaque non capiatur , 
sed potius tali pacto recreata valescat, 
sic ego nunc, quoniam haec ratio plerumque videtur 
tristior esse quibus non est tractata, retroque 

945 volgus abhorret ab hac, volui tibi suaviloquenti 
carmine Pierio rationem exponere nostram 
et quasi musaeo dulci contingere melle; 
si tibi forte animum tali ratione tenere 
versibus in nostris possem , dum perspicis omnein 

950 naturam rerum , qua constet compta figura . 
Sed quoniam docui solidissima materiai 
corpora perpetuo volitare invicta per aevom, 
nunc age, sunimai quaedam sit finis eorum, 
necne sit , evolvamus : item quod inane repertuinst 

955 seu locus ac spatium, res in quo quaeque gerantur, 
pervideamus utrum finitum funditus omne 
constet, an immensum pateat vasteque profundum. 

Omne quod est igitur nulla regione viarum a:-g. 

finitumst : namque extremuin debebat habere : 

960 extremum porro nullius posse videtur 

esse, nisi ultra sit quod finiat; ut videatur 
quo non longius haec sensus natura sequatur. 
nunc extra suinmam quoniam nil esse fatendum , 
non habet extremum, caret ergo fine modoque. 

965 nec refert quibus adsistas regionibus eius : 



950. cornere proprie sign. componere ; sic h. 1., 3,259 ; 4,27 ; cfr. 3,845 
comptu coniuyioque. Deinde dicitur de capillis, qui nectuntnr; oppositum est 
solvere. Cfr. Tibul. 4,2,9 seu solvit crines. fusis decet esse capillis ; Seu compsit, 
comptis est veneranda comis. 958. Luc, cum post digressionem ad disputa- 
tionem institutam redit, usurpat iyitur (ut 1,419 ; 3,323) aut eryo (ut 5,1136) 
ant itaque (ut 3,106). 960. nullius i. e. nullius rei. Cfr. ad 1,224. 961. 
sq. i. e. ita ut sit aliquid, quo haec natura longius non sequatur nostros 
sensus, i. e. aliquid, quod sit ultra rerum naturae terminos. 

usque adeo, quem quisque locum possedit, in omnis 

tantundem partis infinitum omne relinquit. 

praeterea si iam finitum constituatur 2. 

omne quod est spatium , siquis procurrat ad oras 
970 ultimus extremas iaciatque volatile telum , 

id validis utrum contortum viribus ire 

quo fuerit missum mavis longeque volare, 

an prohibere aliquid censes obstareque posse? 

alterutrum fatearis enim sumasque necessest. 
975 quorum utrumque tibi effugium praecludit et omne 

cogit ut exempta concedas fine patere. 

nam sive est aliquit quod probeat officiatque 

quo minu' quo missum est veniat finique locet se, 

sive foras fertur , non est a fine profectum . 
980 hoc pacto sequar atque, oras ubicumque locaris 

extremas, quaeram quid telo denique fiat. 

fiet uti nusquam possit consistere finis, 

effugiumque fugae prolatet copia semper. 

praeterea spatium summai totius omne 3. 

985 undique si inclusuin certis consisteret oris 

finitumque foret, iam copia materiai 

undique ponderibus solidis confluxet ad imum, 

nec res ulla geri sub caeli tegmine posset, 

nec foret omnino caelum neque lumina solis; 
990 quippe ubi materies omnis cumulata iaceret 

ex infinito iam tempore subsidendo. 

at nunc, nimirum , requies data principiorum 

corporibus nullast , quia nil est funditus imum , 

quo quasi confluere et sedes ubi ponere possint . 

• 

968. si iam. Cfr. ad 396. 977. probeat i. e. prohibeat, ut 3,863 probet 
i. e. prohibet. Contra Plautus dicit praehibere ct dehibere pro praebere et 
debere. 978. fini i. e. in iine, quo missum est ; 979 a fine i. e. ab extremis 
naturae oris. 983. i. e. copia, quae telo est volandi, semper mihi proferat 
effugium, sc. locum ubi finem non esse convincam. 987. confluxet i. e. 
confluxisset. Cfr. ad 233. 991. Versus spondiacus immotam quietem denotat. 
992. nunc. Cfr. ad 169. 

995 semper in adsiduo motu res quaeque geruntur 

partibus in cunctis, inferneque suppeditantur 

ex infinito cita corpora materiai. 

postremo ante oculos res rem finire videtur: 4. 

aer dissaepit collis atque aera montes, 
looo terra mare et contra mare terras terminat omnis: 

omne quidem vero nil est quod finiat extra. 

est igitur natura loci spatiumque profundi, 

quod neque clara suo percurrere fulmina cursu 

perpetuo possint aevi labentia tractu 
1005 nec prorsum facere ut restet minus ire meando: 

usque adeo passim patet ingens copia rebus, 

finibus exemptis, in cunctas undique partis. 

Ipsa modum porro sibi rerum summa parare materia infinita 

ne possit , natura tenet , quae corpus inani 
1010 et quod inane autem est finiri corpore cogit, 

ut sic alternis infinita omnia reddat, 

aut etiam alterutrum , nisi terminet alteruin , eorum 

simplice natura pateat tamen inmoderatum 

995—7. In versibus 984 — 97 perspicua est illa aequalitas, de qua scrip- 
simus ad v. 217. Nempe primum bis quaternis versibus discimus, si omne 
finiltum foret, atomos ad imum confluxuras fuisse [984 — 7] nec res geri posse 
in mundo [988 — 91] ; deinde bis ternis versibus : at nunc atomis nullam 
requiem datam esse [992 — 4] et res geri [995 — 7]. Id igitur, quod v. 992 — 4 
dicitur, referendum est ad 984 — 7 ; quod v. 995 — 7, ad 988 — 91. Qua re 
intelJecta v. 995 sqq. ita explicandi sunt : res geruntur in cunctis mundi 
partibus, etiam in caelo; quod ut fieri possit, ex infinito spatio semper copia 
suppetit earum quoque atomorum, quae sursum cientur. 1002. Profundum 
apud Luc. fere idem est quod immensum. Cfr. 1,957. 1108. 1005. nec 
possint meando facere ut mlnus restet ire i. e. ut minor via eunda qnam con- 
fecta sit. 1006. copia sc. spatii. 1008. rerum summa i. e. omnis materies. 
1009. tenet i. e. impedit. Ovid. Met. 7,146 sed te, ne faceres, tenuit reveren- 
tia famae. 1012. alterum est subiectum verbi terminet. 1013. simplice 
natura i. e. solum. — inmoderatum i. e. infinitum, aneCQOV. Cfr. Cic. N. D. 
2,65. -- Eorum, qnae post hunc versum in codice archetypo intercidisse 
videntur, haec fere sententia fuisse videtur : sed ne alterutrum quidem eorum 
finitum esse potest ; inaue enim infinitum esse iam supra ostendi ; praeterea el 

rd xevbv rjv wQcaiuavov, ovx av el%e ra anecqa aw/nava onov iveGrrj 

(Epic. ad Herod. 42); si vero in spatio infinito finita esset materia, nec mare. . . 

nec mare nec tellus neque caeli lucida templa 

1015 nec mortale genus nec divum corpora sancta 
exiguum possent horai sistere tempus: 
nam dispulsa suo de coetu materiai 
copia ferretur magnurn per inane soluta, 
sive adeo potius numquam concreta creasset 

1020 ullam rem, quoniam cogi disiecta nequisset. 
nam certe neque consilio primordia rerum 
ordine se suo quaeque sagaci mente locarunt 
nec quos quaeque darent motus pepigere profecto; 
sed quia multa modis multis mutata per omne 

1025 ex infinito vexantur percita plagis, 

omne genus motus et coetus experiundo 
tandem deveniunt in talis disposituras , 
qualibus haec rerum consistit summa creata, 
et, multos etiam magnos servata per annos 

1030 ut semel in motus coniectast convenientis , 
efficit ut largis avidum mare fluininis undis 
integrent amnes et solis terra vapore 
fota novet fetus summissaque gens animantum 
floreat et vivant labentes aetheris ignes; 

1015. Etiam deorum corpora ex atomis constare Epicurus docet. 1022. 
suo est monosyllabum, ut 5,420. Cfr. sis i. e. suis 3,1025. 1024. mutare 
i. e. loco movere, ut 911 et 913. 1025. ex infinito sc. tempore, quod 
intellegitur collatis versibus 5,188 et 5,423. 1027. dispositura i. e. dispositio. 
Cfr. ad 653. 1028. haec rerum summa (creata) i. e. hic mundus. 1029. 
et sc. qualibus. — //Cum sidera ad idem signum, in quo primitus erant, 
reverterunt, magnus quem Stoici dicebant annus efiicitur, quem Heraclitus 
putavit esse 18000, Diogenes Stoicus trecenties octogies quinquies 18000 
annorum. Per singulos autem magnos annos mundum eodem modo fieri 
ferrique et res eodem prorsus modo geri propterea credibile Stoicis videbatur, 
quod universum perfectum esse atque ex eodem scmper principio perfecto 
emergere existimabant." Philolaus Pythagoreus annum magnuin 59 annorum 
esse existimat, per quos Saturnus bis, Juppiter quinquies, Mars semel et 
tricies, Sol, Mercurius, Venus undesexagies, luna septingenties undetricies 
circumferantur. Cfr. 5,644. 1033. summittere. Cfr. 8. 1034. vivant i. e. 
durent. Luc. enim docet 5,110 — 145 eos errare, qui caeli signa vere vivere 
putent. 

1035 quod nullo facerent pacto, nisi materiai 
ex infinito suboriri copia posset, 
unde amissa solent reparare in tempore quaeque . 
nam veluti privata cibo natura animantum 
diffluit amittens corpus, sic omnia debent 

1040 dissolui simul ac defecit suppeditare 
materies aliqua ratione aversa viai. 
nec plagae possunt extrinsecus undique summam 
conservare omnem, quaecumque est conciliata: 
cudere enim crebro possunt partemque morari , 

1045 dum veniant aliae ac suppleri summa queatur : 
interdum resilire tamen coguntur et una 
principiis rerum spatium tempusque fugai 
largiri, ut possint a coetu libera ferri. 
quare etiam atque etiam suboriri multa necessest, 

1050 et tamen ut plagae quoque possint suppetere ipsae 



1035. Subiectum verbi facerent sunt primordia [1021]. 1036. suborin 
i. e. alia post aliam oriri, suppeditari. Cfr. 2,1138 suboriri ac suppeditare. 
1037. quaeque amissa est quartus casus. 1039. Corpus interdum dicitur 
de sola carne, velnti Mart. Spect. 7,6 inque omni nusquam corpore corpus erat. 
Hinc corpus facere est pinguescere. Phaedr. 3,7,4 Unde sic quaeso nitesf Aut 
quo cibo fecisti tantum corporis ? Cels. 7,3. cibi potionesque corpori faciendo 
aptae. Et coipus amittere est tabescere, macescere. Cic. fam. 7,26 ego hic 
cogito commorari, quoad me refciam : nam et vires et coipus amisi. Ovid. Her. 
3,141 abiit corpusque colorque. Cfr. 1,810; 4,535. 1041. aversa viai Graeco 
more dictum est, ut haec Horatiana : sceleris purus, operum solutus, abstineto 
irarum, desine querellarum, laborum decipitur, regnavit populorum, ciceris invidit. 
1042. summam i. e. mundum. 1045. aliae sc. plagae i. e. aliae atomi, 
quae plagas efficiunt. — Formae passivae, quales sunt queatur et potestur 
[3,1010], uon alienae ab' antiquiore latinitate, non iunguntur infinitivis nisi 
passivis, eodem modo atque coeptus sum et desitus sum. 1049- etiam atque 
etiam i. e. iterum idem dico. Idem iam dixerat v. 1036. 1050. tamen i. e. 
his omissis tamen, praeterea, etiam ; eodem modo usurpatur 4.811 ; 5,768. 
1096. 1125. 1177; 6,603. Cfr. Cic. ad fam. 10,1,3 et, praeterquam quod reipu- 
blicae consulere debemus, tamen tuae dignitati ita favemus. ad Att. 13,42,1 aes, 
inquit, alienum et tamen ne viat.rum quidem. — dicunt imprirais Stoici. Zeno 
Stoicus apud Stobaeum Ecl. 1,19,4 dicit : Ttdvxa rd flSQYJ TOV xotffLlOV 

inl tq iiiGQv tov xoafiov ttjv (poodv i%uv y [xdXiOTa Sh ra ^dqog 
txovca. 

infinita opus est vis undique materiai. 
Illud in his rebus longe fuge credere , Memini , res non nituntur in 
in medium summae quod dicunt omnia niti , liniversime mm - 
atque ideo mundi naturam stare sine ullis 

1055 ictibus exlernis neque quoquam posse resolvi 

summa atque ima, quod in medium sint omnia nixa, 
(ipsum si quicquam posse in se sistere credis, 
et quae pondera sint sub terris omnia sursum 
nitier in terraque retro requiescere posta, 

1060 ut per aquas quae nunc rerum simulacra videmus. 
et simili ratione animalia suppa vagari 
contendunt, neque posse e terris in loca caeli 
reccidere inferiora magis quam corpora nostra 
sponte sua possint in caeli templa volare; 

1065 illi cum videant solem , nos sidera noctis 
cernere* et alternis nobiscum tempora caeli 
dividere et noctes parilis agitare diebus. 
sed vanus stolidis haec 



1059. retro pertinet et ad requiescere et ad posta. — posta i. e. posita ; 
praeterea apud Luc. Jeguntur dispostus impostus oppostus praepostus repostus. — 
Cic. Acad. pr. 2,123 qui adversis vestigiis stent contra nostra vestigia, quos 
aVTiTVodag vocatis. 1061. Festus: i/suppum antiqui dicebant, quem nunc 
supinura dicimus . . . Eius vocabuli meminit etiam Lucilius" et Accius. 
1063. inferiora iungas cum loca. 1065. illi sc. contra siti. 1065—7. 
Poeta vario modo ter idem dicit. 1067. agitare i. e. agere. Cfr. Cic. Verr. 
2,154 dies festi agitantur. 1068. stolidos Luc. dicit Stoicos. — Codicum 
Lucretianum carmen exhibentium Archetypus, qui in Gallia scriptus esse 
videtur saeculo quarto vel quinto, periit. Ex eo descripti sunt : 1. Oblongus 
saeculo nono. 2. Quadratus saeculo decimo et ei simillimus alter codex, cuius 
Schedae octo, quae continent lib. I — II 456, Hauniae in bibliotheca regia 
adservantur, decem, quae continent lib. II 642 — III 621, Vindobonae in 
Caesarea. 3. Codex Poggianus, qui periit, ex quo complures codices descripti 
sunt ab Italis saeculo decimo quinto, quorum optimus est Florentinus 30. 
Omnis igitur fere vetustae lectionis memoria e codicibus Oblongo et Quadrato 
repetenda est, qui Leidae adservantur; nisi quod Oblongo lidem interdum 
Italici abrogant, Quadrati auctoritatem imminuunt Schedae. Hunc versum 
1068 cum septem proximis dimidiatnm exhibent Oblongus et Florentinus ; 
Quadratus et Schedae omittunt adpicta in margine cruce cui numerus VIII 
suppositus est. Versui 1093 in Quadrato eadem, quae versui 1068, crux 

amplexi quod habent perv 
1070 nam medium nil esse potest arg. 1. 

infinita; neque omnino, si iam medium sit, 

possit ibi quicquam consistere 

quam quavis alia longe ratione 

omnis enim locus ac spatium, quod inane vocamus, 
1075 per medium , per non medium , concedere debet 

aeque ponderibus, motus quacumque feruntur. 

nec quisquam locus est, quo corpora com venerunt, 

ponderis amissa vi possint stare in inani : 

nec quod inane autem est ulli subsistere debet, 
1080 quin, sua quod natura petit, concedere pergat. 

haud igitur possunt tali ratione teneri 

res in concilium medii cuppedine victae. 

Praeterea quoniam non omnia corpora fingunt 2. 

in medium niti , sed terrarum atque liquoris , 
1085 et quasi terreno quae corpore contineantur , 

umorem ponti magnasque e montibus undas, 

at contra tenuis exponunt aeris auras 



apposita est ; in Oblongo spatium octo versibus recipiendis aptum relictnm 
est. Iam quid hoc rei esset, Lacliraannas, qui carmen edidit anno 1850, 
perspexit : in Archetypo pars schedae rescissa erat ; versus octo in fine 
mutilos scriptor Oblongi servavit; qui capite truncati essent in pagine interiore, 
eos octo ne hic quidem scribere ausus est. Deinde apparet in quaque Archetypi 
pagina fuisse viginti sex versus. Versui 1071 editores addiderunt medium 
sit, 1074 -ane vocamus, 1075 debeU Versum 1068 suppleri posse addendo error 
somnia finxit, 1069 -ersa rem ratione.1012 eammagis obrem, 1073 repellicomecit 
Munro, 1070 ubi summa profundist Lachmann. 1077. com i. e. quom, cum. 

1079. ulli i. e. ulli rei. Cfr. nullius sc. rei v. 224 et nulla i. e. nullae res 
v. 242. — subsistere i. e. fundamenti loco esse, fundamenti vicem praebere. 

1080. i. e. ut non pergat (i. e. ut desinat; cfr. ad 16) locum dare corpo- 
ribus, id quod sua natura petit et postulat (i. e. id quod naturae inanis 
proprium est). 1081. teneri in concilium i. e. ita teneri, ut concilium fiat. 
1082. cuppedine i. e. cupidine. 1085. et explicativum, i. e. scilicet. — 
quasi interdum additur sententiae falsae, veluti 3, 729. Lucretius ridet Stoicos, 
qui putent mare et amnes terrae globo ita contineri, ut cum supra terram 
sint, medium tamen locum expetentes conglobentur undique aequabiliter 
neque redundent unquam neque effundantur. Cfr. Cic. de nat. deor. 2, 116. 

et calidos simul a medio differrier ignis, 
atque ideo totum circum tremere aethera signis 

1090 et solis flammam per caeli caerula pasci, 

quod calor a medio fugiens se ibi conligat omnis, 
nec prorsum arboribus summos frondescere ratnos 

1093 posse, nisi a terris paulatim cuique cibatum 

octo versus interciderunt. 

1102 ne volucri ritu flammarum moenia mundi 
diffugiant subito magnum per inane soluta, 
et ne cetera consimili ratione sequantur, 

1105 neve ruant caeli tonitralia templa superne 

terraque se pedibus raptim subducat et omnes 
inter permixtas rerum cae!ique ruinas 
corpora solventes abeant per inane profundum , 
temporis ut puncto nil extet reliquiarum , 

nio desertum praeter spatium et primordia caeca . 
nam quacumque prius de parti corpora desse 
constitues, haec rebus erit pars ianua leti: 
hac se turba foras dabit omnis materiai. 
Haec sic pernosces parva perductus opella. 

1115 namque alid ex alio clarescet, nec tibi caeca 
nox iter eripiet, quin ultima naturai 
pervideas: ita res accendent lumina rebus. 



1089. Et hic versus iis adnumeraDdus est, ubi apud Lucretium poesisex 
philosophia emicat. — Vocibus, quae sunt tremere, tremulus, tremor Luc. denotat 
ignes scintillantes. 1090. Cfr. 5, 523 — 5. 1091. Hic versus ex meris 
dactylis compositus levitatem et velocitatem designat. 1093. Cfr. ad 1068. 
1105. superne i. e. sursum versus, ut Plin. H. N. 19, 5, 25 solum enim hoc 
yenus superne tendit, non, ut cetera, in terram. — ntonitralis recte ab eo deduc- 
tum, quod est tonitrum, quae forma legitur 6, 164 et 171." tonitrualia in 
hexametrum non quadrat. 1106. Omnes iungas cum ruinas. 1108. abeant 
sc. caeli templa terraque. 1 1 1 1 • parti. Cfr. ad 739. 1114. i. e. haec, quae 
scrip8i hoc primo libro, sic (i. e. meam disputandi rationem secutus) probe 
nosces parvo tuo labore ad linem a me ductus. — Attende ad jpernosces 
jperductus jpervideas. — opella non legitur nisi h. 1. et Hor. Epist. 1, 7, 8 
forensis opella adducit febres. 



LIBER SECUNDUS. 

